Kaga tau knapa aye nyaman ama laptop nyang pertama kali aye beli. Padahal gede banget trus di bawa kemana-mana juga ribet. Tapi aye milih skripsian pake laptop nyang itu. Aye tuh kalo udeh terlanjur nyaman ama 1 barang ya bakalam aye pake terus, kalo pun harus bikin susah diri sendiri. Kaga tau knapa, apa emang karna laptop pertama ya jadi kayanya tuh sayang banget, udeh gitu lebih keker dipakenya dibandingan notebook nyang kalo ade bandingin tuh ringkih banget. Udah gitu, file tugas-tugas aye kuliah kan udeh disitu ya jadi udeh kaga repot tuh nyari-nyari lagi. Udah gitu laptopnya juga awet, banyangin aje dari aye SMP ampe aye kelar skripsi masih bisa dipake tuh laptop, kan awet banget yak.


Pemeluk agama Kristen Katolik ntu menyebut tempat ibadahnye dengan nama adalah gereja. Perbedaannye ntu gereja antara gereja Protestan dan gereja Katolik terletak pada desainnye ntu bangunannye. Gereja Katolik umumnye memiliki desain ntu bangunannye yang lebih klasik. Kemudian ntu gereja Katolik biasanye memiliki sudut lancip yang mengarah ke atas pada bangunan luarnye. Pada gereja Katolik terdapat salib, dan patung Yesus Kristus yang ditempatkan di tengah fasad bangunan. Gereja Katolik di Indonesia memiliki persekutuan dengan Paus, atau Uskup Roma yang memegang otoritas tertinggi bersama Dewan Uskup. Kedatangannye bangsa Portugis ke Maluku pada tahun 1.534 menjadi awal sejarah ntu gereja Katolik di Indonesia.


Apalagi penerapan nonton bioskop setelah pandemi, karna mungkin mau ngurangin kontak langsung ama orang-orang jadi kalo mau beli tiket di bioskopnye juga kite tinggal pilih di layar, buat kite sih udah biasa yak, cuma pan banyak juga orang nyang belom tau cara pengguannye, udeh gitu kaga ada atu acan-acan karyawan nyang bantu kalo ada nyang kesusahan. Pernah soalnye aye ngalamin tuh begitu di CGV, nah kebetulan metode pembayaran juga kaga bisa ama debit ato cash waduh kebetulan kaga ada saldo gojek, jadinye antri dah panjang. Sebenernye bagus juga si idenya, cuma sedikit ribet juga gunainnye. Apalagi kan dengan adanye sistem ini, udeh berapa karyawan nyang dipecat, ah kaga tega bayanginnye.


Pan codet kemaren dibeli tuh udeh dibuka kemaren, dari keliatannye mah keker ama bahannye kaga bakal meleleh kaye nyang aye beli cebanan. Bukan berarti nih codet lulus uji nih, belom dipake nyak aye masak. Dari penampilannya sih bagus bener ye, kayu yang dipake warnanya cerah kaga butek. Dipegang juga sesuai dah, kaga kegedean kaga kekecilan. Bunderan codet tempat ngaduk masakannya juga ujungnya pipih jadi buat numis juga pas keserok semuanye. Dipegang bahannya alus kaga kasar, jadi kaga khawatir kesusuban serat kayu. Gagang codetnya juga panjang jadi kaga takut tuh buat kecipratan minyak pas lagi numis. Pa udeh dicoba sih udah memuaskan ye, tapi mudah-mudahan nih barang nyang aye beli awet deh ye.


Kalo ngomongin bulu tangkis, emang kagak afdol rasanye kalo kagak ngomongin Taufik Hidayat. Pebulu tangkis kelairan 10 Agustus 1981 enih bekali-kali bawa harum name Indonesia di cabang olahraga gacoannye. Bukan maen, soalnye die dinobatin sebage pemaen tunggal putra dengan pukulan smash tercepet (350 km/jam!) waktu semifinal Kejuaraan Dunia 2006 di Madrid Spanyol, ame pukulan backhand smash tercepet di angka 206 km/jam! Belon ade pemaen bulu tangkis laen nyang bisa ngalahin Taufik Hidayat enih. Udeh gitu, die enam kali menangin kejuaraan bulu tangkis Indonesia Terbuka, pas 1999, 2000, 2002, 2003, 2004, ame 2006, alias ampir tiap taun die pemenangnye. Bukan cuman di enam taun itu aje die juara. Dari 1998 ampe 2012, ade aje nyang dimenangin ame lejen bulu tangkis enih . Keren bangat, pan?


Kalo ente pernah liat ade orang nyang celentang males-malesan di atas bola gede, ntu orang, pecaye ato kagak, lagi olahraga, loh. Die manpaatin alat olahraga nyang namanye gym ball. Bola nyang dipake buat olahraga, tapi bukan buat ditendang ato ditempong-tempong. Enih bola ukurannye macem-macem, bisa sesuain ame tinggi badan aje. Terus, biasanye ade semacam pola ato gerigi kecil di permukaannye nyang fungsinye biar enih bola kagak licin kalo dipake. Selaen ukuran, ade juge pilihan beratnye buat nyesuain berat badan kite sebage pengguna. Nah, buat makenye, enih bola kudu digedein dulu, tapi kagak bisa ditiup pake mulut. Kudu make alat khusus nyang namanye inflator. Tinggal cocokin ujung inflator ame lobang udaranye si bola, pompa be, dah, ntu alat ampe bolanye ngembang. Gym ball enih bagus buat jadi penggantinye kursi kalo lagi kepengen peregangan ringan. Modal dikit kagak ngape, ye.


Tokoh keagamaan Buya Hamka dan betape luas ilmu pengetahuannye, serta rasa pedulinye ke nasib umat Islam, kagak cuma beken di kalangan nasional aje, tapi ade juga di Timur Tengah, dan Malaysia. Katenye entu, Tun Abdul Razak Perdana Menteri Malaysia pernah ngomong kalo Buya Hamka kagak cuma punyanye orang Indonesia, tapi juga jadi kebanggaan para bangsa Asia Tenggara. Pas tanggal  24 Juli 1981, Buya Hamka entu meninggal, berpulang ke rahmatullah. Pengaruh dan jasanye masih membekas serta dikenang sampe saat enih pade harga diri agama Islam di Indonesia. Buya Hamka kagak cuma diterima jadi seorang tokoh ulama dan sastrawan di negara kelahirannye, tapi bahkan katenye entu jasanye juga dihargai di seantero Nusantara, termasuk Malaysia dan Singapura.


Cendol ntu minuman khas Indonesia dan bise gampang banget ditemuin di beberape wilayah kususnye di Pulau Jawa. Biasenye cendol dibikin dari tepung beras nyang disajiin bebarengan ama es parut juga gula merah caer serta santen. Rase minuman eni gurih ama manis. Di orang-orang Sunda minuman manis eni dikenal make name cendol, beda giliran di Jawa Tengah nyebutnye make name es dawet. Ternyate cendol nyang jadi salah satu bahan buat bikin minuman manis eni juga didemenin ama orang-orang Betawi dulu. Care sajiannye ge sama bae kaye bikin es cincau. Bahannye simpel, tibang daon suji, daon pandan, campuran tepung hunkwe ama tepung beras. Kalo buat kincanye tibang make gula merah, gula puti, daon pandan, garem ama daging nangke. Abis ntu dikasi santen ama es batu, jadi dah ntu es cendol.


Puik-puik mêrupakan alat musik dari Sulawèsi Sêlatan. Alat musik êni dikêjè dari lèmpèngan logam amè potongan daon lontar nyang bêbêntuk kêrucut kayak klarinèt. Logam padè alat musik êni bêradè di bagian pangkal, têrus bagian kêrucutnyè dikêjè dari kayu. Pipè ntu ngasilin suarè nyang bêsumber dari potongan daon lontar nyang ditiup. Sêbêlon digunèin, biasènyè daon lontar dibasèhin dulu supayè bisè bunyi. Adè duè bilèh daon lontar padè puik-puik, salèh atunyè ngêjadi cadangan wayah daon lontar laèn butut. Karna ngêgunèin daon lontar, niup alat musik tradisional êni butuh kêahlian khusus. Kalo niup sêmbarangan, puik-puik tibang bakal ngasilin suarè anèh, bahkan kagak bêsuarè acan. Orang nyang bêlon mahir bakal kêsusèhan niup amè ngasilin nada.


Masing terbayang jelas di ingatan, Tuti, adèk-adèk, amè ênyaknyè sehabis salat subuh selalu pêgi kê sungai. Tumannyè Tuti ngêbawè pakèan kotor, adèknyè ngêbawè piring kotor, amè ênyaknyè ngêbawè ember nyang bakal diisi air bersih buat dibawa pulang. Tumannyè ari masing gelap amè mêrèka kudu ngêbawè lampu semprong sêbagè penerang jalan. Jaman dulu, jalan kê sungai ntu mirip hutan kêcit. Mêrèka kudu liwat jalan setapak di antara rimbun hutan, sesekali tangan berusaha menepis akar pohon nyang menjuntai, sêmêntarè tangan laènnyè memegang ember berisi pakèan kotor atau piring kotor di junjungan kepala. Nyang paling sedih wayah hujan datang karna kudu ekstra hati-hati merayap di jalan setapak nyang licin. Bêbêrapè kali Tuti pêrnèh jatuh. Piring-piring gè penyok. Lututnya gè berdarah karna terkena batu atau akar pohon nyang tajam. Tapi, kagak pêrnèh sekali gè Tuti kapok. Keesokan arinyè, kalo luka kagak terlalu parah, Tuti ikut kê sungai lagi.


Nyang repot mah kalo malem-malem kite mao berak atau kencing. Kan mao kaga mao jauh dari tenda ya, udeh gitu kalo mau boker tuh kudu gali tanah takut kena pendaki nyang laen. Nah, antisipasi juga tuh kalo malem mau boker ama kencing, seeganye kite sedia aer tuh jadi kaga ribet nyari mata aer dulu. Namanye orang kebelet mana tahan tuh nyari aer dulu, bisa-bisa udeh ngocor duluan kali. Trus juga kite jangan lupa numpang-numpang, nyanh kaya aye bilang tadi kan kite kaga tau di dalem utan ade apa. Hal-hal gaib mah pasti ada, malah disitu tuh sarangnye. Jadi, jangan sembarangan buang najis dah kalo kaga mao ngapa-ngapa.


Tiap pagi tuh aye suka dengerin ceramah di tipi, banyak hikmah nyang bisa diambil dari ceramah tiap pagi. Salah satunye dalem kehidupan sehari-hari. Biasanye pan kite sering ngerasa gergetan tuh ama laki, apalagi kalo udeh di rumah, kaya kaga ngarti kalo kite di rumah udah capek, trus malah nambah-nambahin barang-barang abis pulang kerja diampar di mana-mana. Mau ngomel tapi udah cape juga, akhirnye aye diemin tuh kaga keluar satu patah kata dari mulut. Cuma tiba-tiba aye inget kalo diemin laki tuh kaga bae, kalo kite ngerasa dongkol ya mesti diomongin bae-bae. Bukan malah diem, malah nambah masalah nantinye merembet ke mana mana.


Teknologi robot udeh bejibun diterapkannye di industri manufaktur Indonesia seiring perjalanan memasuki era revolusi industri 4.0. Dalam penerapannye, robot kagak menggantikan peran manusianye, namun teknologi robot dapat membantu meringankan beban, dan memudahkannye proses pekerjaan manusia, dan meningkatkan efisiensi waktu, dan biaya. Melihat luasnye fitur teknologi robot yang bisa di manfaatkan oleh masyarakat Indonesia, salah satu perusahaan robot berteknologi canggih membuka showroom pertamanye di sini. Pudu Robot Indonesia membuka showroom pertamanye ntu di Pudu Robot PIK Fit Showroom di Jakarta. Robot-robot pintar jenis robot pelayan (server) akan ditampilkan di showroom, diantaranye ya ntu PuduBot, robot pengantar makanan yang sangat rajin dan efisien. Kemudian BellaBot, robot pramusaji premium yang sangat cantik dan lincah, HolaBot ya ntu robot pengantar berkapasitas besar yang memiliki fitur pagering dan notifikasi.


Suka heran ame orang-orang yang demen banget gayem tempe mendoan, soalnye aye kaga suka tuh karna lembek trus pas masuk mulut nih banyak bener minyaknye. Kalo urusan ngolah sih resep, gampil soalnye bisa sambil merem dah. Apalagi sekarang, ditukang sayur tuh udah jadi tempe yang bentuk tipis-tipis. Nah kalo urusan bumbu tinggal beli aje yang udeh jadi, tempungnye yang ada bacaan bumbu tempe mendoan. Pertama kita buka tuh bungkus tempe dari daonnye, terus masupin ke tepung nyang udeh dikasih aer ama irisin daon bawang deh tuh biar cakep diliatnye. Abis itu, jerang minyak tapi jangan lama-lama biar digorengnye kaga kegaringan. Kaga pake nunggu lama, angkat trus tirisin. Kalo udeh digoreng semua, taro dah dipiring.


Shooting guard Phoenix Suns, Devin Booker, udèh dipastiin absèn sêkagaknyè ampè bulan dêpan. Têrus, pihak Phoenix Suns padè Kêmis waktu sêtêmpat ngumumin bahwa Devin Booker ngalamin cidêrè pangkal paha kiri dan cidêrè ntu bakal dièpaluasi ulang amè pihak mèdis dalêm êmpat pêkan kê dêpan. Pêbasket kêlahiran 1996 ntu dikêtauin dibêkêp cidêrè pangkal paha bagian kiri wayah diè maèn ngêlawan Denver Nuggets padè 25 Dèsèmbêr 2022. Diè maèn tibang 4.20 mênit nyang diakhirin amè duè poin ajè. Tapi, cidêrè ntu bukan kali pêrtamènyè bagi Devin Booker. Sêbêlon lagè spèsial Natal 2022 gè udèh mangkir sêbanyak tigè lagè akibat cidêra paha, bahkan diè udèh ngêliwatin ênêm dari sêmbilan pêrtandingan têrakhir karna ngalamin cidêrè otot-otot nyang adè di paha bêlakang amè pangkal paha.


Pênyêlênggarè Transport Ticketing Global Awards 2023 di Inggris nobatin anak usahè BUMD DKI Jakarta, JakLingko Indonèsia, sêbagè pinalis katêgori “Most Innovative Customer Serving Operator” buat program tarip intêgrasi di ibu kotè. Implêmèntasi tarip intêgrasi ngasih manpaat gêdé bagi pênggunè transportasi di Jakarta. Têrnyatè program êni milu disorot amè diaprèsiasi mancanêgarè ampè masup kê kategori "Most Innovative Customer Serving Operator". Pênghargèan êni nandèin kêbêrhasilan PT JakLingko Indonèsia sêbagè pionir pêngintêgrasi sistim pêmbayaran transportasi umum nyang wayah êni udèh digunèin pêranti êmpat moda transportasi, yakni MRT Jakarta, LRT Jakarta, TransJakarta, amè Commuterline di wilayah Jakarta amè sêkitarnyè. Tèma Transport Ticketing Global Awards taun êni bêrtajuk “Shaping the future of smart ticketing and mobility". Pêmbêrian pênghargèan diadèin padè 7–8 Marêt 2023 di Royal Garden Hotel, Olympia, London, Inggris.


Kali ini kita ngomongin olahraga yang paling ngabahayain. Olahraga ini sekilas percis terjun lenting atawa bungee jumping, tapi laen banget. Nama olahraganya base jumping. Kalo terjun lenting lompatnya pake pengaman tali. Lompat dari tempat tinggi tapi kagak sampe mentok ke bawah, ketahan talinya. Kalo base jumping ini lompat dari bukit yang beneran tinggi, lompat ampe mentok ke bawah. Udah gitu, lompatnya kagak pake pengaman tali, tapi pake parasut. Nah, olahraga base jumping ini lebih percis ke olahraga terjun payung. Bedanya, kalo terjun payung dari tempat tinggi yang terjun buat ampe mentok jaraknya rada jauh, tapi kalo base jumping ini waktunya lebih singkat. Jadi, penerjun punya waktu cuman dikit. Di waktu yang dikit itu, si yang nerjunnya kudu ngelebarin parasut ampe bener. Kalo kagak bener buat ngebuka parasut itu, si penerjun bakal modar. Makanya, olahraga base jumping ini dibilang olahraga paling bahaya.


Dari tahun 2014 saya sudah membeli ponsel secara daring di L*z*d*, pengalaman pertama saat membeli ponsel daring sangat buruk karena diberikan ponsel yang refurbish. Di tahun itu penjual gadget di market place itu belum terlalu tersaring. Gara-gara kejadian itu jadi kapok buat beli ponsel di aplikasi biru. Tahun berikutnya saya mencoba membeli ponsel di Tokped dan sangat memuaskan. Penjualnya ramah, dan menjelaskan kelengkapan produk secara detail. Selain itu, cashback yang diberikan oleh Tokped juga besar bisa sampai 5% yang berupa coin gopay. Sejauh ini kalau di total saya sudah membeli lebih dari 8 ponsel, 3 kamera dan 1 laptop dan semuanya beli di Tokped. Kedua, HP SAMSUNG M31, hp yg saya pakai sekarang. Saya beli di tokopedia. Sebelum beli saya tentu riset dulu toko2 yg dipercaya dan liat review dari pembeli. Kalo hp, rating produk harus 4.9+. Kalau dibawah itu, mending saya cari toko lain saja


Suatu ari, Malin Kundang pamitan kêpadè ênyaknyè buat ngêrantau. Malin Kundang bêjanji bakal ngêbawè ênyak têrcintènyè kê kotè kalo udèh kayè rayè. Sayangnyè, bêtaun-taun lamènyè, Malin Kundang kagak adè kabar dan kagak pêrnèh pulang nêmuin ênyaknyè. Têrus, nongol kabar kêluargè kayè rayè datêng kê kampung ênyaknyè Malin Kundang. Têrnyatè, kêluargè ntu adalah kêluargè Malin Kundang. Diè udèh kawin amè wadon boto dan ngêjadi orang kayè. Ngêliat bocah lanang têrcintè, ênyaknyè pun pèngèn ngêdêkêp Malin Kundang. Sayangnyè, Malin Kundang malèh jêngah ngakuin ênyaknyè. Hal ntu ngêjè nyêri ati ênyaknyè Malin Kundang. Ênyaknyè ngutuk Malin Kundang ngêjadi batu nyang ngêrunduk kayak orang lagi mintè maap.


Eni hari, Rabu (14/10/2015) diperingatin Tahun Baru Islam 1 Muharram 1436 Hijriah. Banyak daerah di wilayah punye tradisi khusus nyang dibuat nyemarakin, kaya Pawai Obor pada Selasa (13/10/2015) malem di daerah Kebayoran Lama. Ratusan warganye dari usia bocah, dewasa ampe nyang ude bangkotan kompak dalem barisan sambil bawa obor. Parade eni dilakuin sambil jalan kaki kelilingin kampung sampe ke jalan raya nyang suka jadi narik perhatian warga lainnye. Selaen terangnye lampu obor dari bambu, diiringin juga shalawat make musik dari bedug nyang makin nambah suasana sakral malam pergantian Tahun Baru Islam. Kegiatan nyang udeh rutin diadain tiap tahunnye tiap malem tahun baru Islam eni diarepin bise ngeratin tali silaturahmi ame ngejadiin kegiatan nyang punye positifnye.


17an ude mau deket nih, kite warge masyarakat ude pade bebenah mulai dari lingkungan rumah sendiri ampe lingkungan sekitaran rumah, nah dilingkungan rumah ane sabtu eni bakal ngadain kerja bhakti, total rumah nyang ade di RT ane ade 100 rumah lebih, taget nyang bakal kite kerjain ntu bersihin got nyang emang hobbinye mampet mulu, kaga tau awal masalahnye pegimane padahal eni got ukurannye ude gede banget buat sekelas got di komplek perumahan, gotnye kebuat dari cetakan beton ukuran 1 meter, dalemnye setengah meter. tutup got ude dibuka semua kaga taunye ketauan akar masalahnye, ade nyang ngbuang ban mobil bekas, die mampet di tengah jadi sampah nyang kudunye ngalir ini kepampet di tengah ntu, repot emangnye juga kalo warganye kaga tau aturan gni, kalo ude begini ade baiknye kite kudu bener ngejaga lingkungan rumah kite, kalo ude kejadian banjir jangan baru pade nyesel ame salah-salahan


Kite ude pasti kagak aneh ame nyang namenye sayur-sayuran, lantaran sayur tuh gableg gizi nyang penting banget buat kesehatan badan. Tapi sayur juga bisa bikin cilaka buat badan kite kalo pas ngolahnye kagak pinter. Sayuran nyang kagak boleh digares ama  nyang kolesterolnye tinggi ntu olahan sayuran nyang digoreng, lantaran bisa bikin kolesterol naek. Sekarang eni lagi jamannye bikin aneka sayuran dijadiin bentuk krispi, mulai dari brokoli goreng tepung krispi, buncis krispi telor asin, sampe nyang paling kesohor kripik bayem. Wortel jadi salah satu sayuran nyang jago bikin kolestrol turun, sayuran nyang warnanye oren eni juga punya Vitamin A nyang banyak pisan, wortel juga bisa ngebantu nurunin resiko kanker, tekanan darah, nyetop kerusakan mate ama bikin kulit jadi lebih sehat.


Ikan teri (anchovy) merupakan ikan kecil yang sudah tidak asing lagi dalam ganyemannye nusantara. Ikan yang biasanya memiliki rasa cenderung asin ntu, memiliki kandungan niasin, selenium, hingga kalsium yang baik untuk tubuh. Niasin atau vitamin B3 sangat berperan dalam pemeliharaan sistem saraf. Sementara ntu, selenium merupakan mineral yang dibutuhkan dalam sistem kekebalan tubuh, produksi hormon, dan bersifat antioksidan. Selain niasin dan selenium, siapa sangka, ikan teri juga kaya akan kalsium yang baik untuk kesehatan tulang dan gigi. Jadi maka dari ntu sebaiknye ikan teri dimasukkin ke dalam list untuk kite ganyemin karena manfaatnye yang bejibun. Cara masaknye juga gabegitu susah, udeh gitu mau dimasak bentuk ape aje sedep aje ntu ganyeman digaresinnye. Hampir semua umur pade demen ame ntu ganyeman.


Toèlan pisik bisè bêpêngaruh pêranti ngilangin strès. Ngêdêkêp orang nyang dicintèin bisè amat bêmanpaat buat êlu. Wayah êlu ngêdêkêp sêsêorang, oksitosin dilêpasin. Oksitosin sêring disêbut sêbagè hormon cintè karna bêrkaitan dêngan pêrasèan cintè, kasih sayang, èmosi nyang baèk, amè kêtêrikêtan antêrmanusiè. Oksitosin dikaitin dêngan tingkat kêbahagièan nyang lêbih tinggi amè tingkat strès nyang lêbih rêndèh. Oksitosin jugè nyêbabin pênurunan têkênan darèh. Êni ngurangin hormon strès norèpinèfrin amè bisè ngasilin rasè rèlaksasi. Jadi, jangan ngêri amè jêngah buat mintè dêkêpan dari orang nyang êlu cintèin kalo êlu ngêbutuhinnyè. Êni baèk buat êlu bêduè amè bisè ngêjadi salèh atu bêntuk pêngilang strès paling sêdêrhanè nyang bisè dilakuin.


Elu tau robot? Katenye entu, robot artikulasi merupakan jenis robot industri yang bentuinye mirip tangan manusia dalem konfigurasi mekanisnye. Entu lengan kesambung ke pangkalan dengan sambungan memutar. Jumlah sambungan puter yang ngehubungin tautan di lengan berjumlah dua sambungan sampe sepuluh sambungan dan tiap sambungan ngasih tingkat kebebasan tambahan. Dari yang aye baca, sendi bisa paralel atau ortogonal satu sama laennye. Robot artikulasi yang ade enem derajat kebebasan entu robot industri yang katenye paling umum dipake soalnye desainnya entu nawarin fleksibilitas yang maksimal. Entu robot ade kelebihannye, ya entu; jangkauan kerja yang luas dengan penggunaan ruang yang dikit, kecepatan tinggi. Sementara entu, kurangnye meliputi; program yang rumit, kinematika rumit, butuh pengontrol robot khusus. Aplikasi robot entu buat; ngelas busur, spot welding, kemasan makanan, penanganan material, ngerawat mesin, rakit otomotif, bikin jembatan baja, potong baja, nanganin gelas, penerapan pengecoran dan penempaan.


Masakan nyang bahan dasarnye ikan emang selalu jadi menu kedemenan masyarakat. Pegimane kagak, ikan bisa diolah jadi macem-macem sajian nyang ngengugah selera. Kaga cuman lezat, ikan juga punye kandungan banyak protein nyang bergune banget buat kesehatan awak. Salah atu jenis ikan nyang bisa dimasak jadi macem-macem hidangan ni’mat ntu ikan kakap. Bererod kreasi masakan ikan kakap cocok dijadiin menu makan saban arinye. Ade banyak pilian olahan dari ikan kakap eni, mulei dari ikan kakap goreng, bakar, ditumis pake banyak bumbu rempah, ampe dicampur pake beragam koah seger. Dimasak bareng campuran macem-macem bumbu, sajian ikan kakap koah eni cocok jadi andalan keluarge.


Waktu aye dan mpoknye aye masih kecil, kite punye cerita tentang seafood kesukaan kite, ya entu udang. Udang buatan enyak aye entu spesial bener, soalnye kulitnye udeh bener-bener dicopotin jadi kite tinggal ngebadogin, kadang digado, kadang juga ngebadognye pake nasi dan lauk laennye. Nah waktu hari Minggu, enyak aye bikin udang goreng tepung. Tapinye, aye kagak tau karena aye lagi maen di rumah temennye aye. Nah pas udeh siang, aye pun pulang ke rumah. Kebetulan entu seafod favoritnye aye dan mpoknye aye udeh jadi. Kite pun siap-siap buat makan. Kite awalnye ambil nasi gantian, nah terus pas giliran ambil seafood favoritnye kite, kite mulai rusuh. Padahal entu udang ade banyak, tapi kite tetep berebutan buat saling banyak-banyakan. Akhirnye, enyak aye pun ngomelin kite. Udeh deh, setelah entu, aye dan mpok kalo mau gelut kudu nahan biar kagak diomelin enyak hehe.


Adè pêmandangan mênarik di sêbuah rèstoran pizza di Pakistan. Rèstoran pizza nyang sêring disaba kalangan atas di Multan êni nyêdièin pêlayan bêrupè robot nyang siap ngantêrin pêsênan kê mèja-mèja pêlanggan. Adè tigè robot di rèstoran ntu nyang didandanin kayak pêlayan wadon dêngan bibir nyang mèsêm ngêbawè nampan bêrisi pizza amè madangan laèn sêrtè minuman nyang bêgêrak dari atu mèja kê mèja laèn. Kêtigè robot pêlayan boto bêrnamè Rabia, Annie, amè Jennie êni dêngan sêtiè nyapa saban pêngunjung nyang datêng. Pêlayan robot êni mêrupakan stratègi narik pêlanggan buat datêng amè nyicipin pizza di rèstorannyè. Têrnyatè, stratègi êni mampu narik pêlanggan buat datêng kê rèstoran.


Kamar ane ude lame banget ude kagak diberesin, kayanye ude numpuk debunye, buat awalan ane keluarin dipan, soalnye biasanye debu pade ngumpul dikolong dipan, abis ntu ane keluarin kasur buat dijemur, soalnye ude bau apek banget lame kagak kena matahari, abis keluarin kasur ane mulai nyapu-nyapu kamar, abis disapu kamar ane pel ampe ke kolong dipan ame lemari, beres ngpel ane sapuin ane lepasin gorden buat dicuciin, sambil nungguin lantai kering ane nyuciin gorden dulu, soalnye kagak lama kalo pake mesin cuci. abis beres nyuci ane jemurin tuh, balik lagi ke kamar, ane masukin dipan ame kasur nyang tadi ane keluarin, ude beres deh, aromanye juge ude sedep banget, kagak bau apek lagi ni kamar ane.


Olahraga yang dimainkannye dengan kok dan raket, kemungkinan berkembangnye awalnye ntu di Mesir kuno sekitar 2000 tahun lalu tetapi juga disebut-sebut di India dan Republik Rakyat Tiongkok. Di Tiongkok, terdapat permainan yang disebut Jianzi, yang melibatkannye penggunaan bola bulu ntu tetapi tanpa tepokkannye. Alih-alih, koknya dimanipulasi dengan kaki. Objektif permainan ini adalah untuk menjaga kok agar tidak menyentuh tanah selama mungkin tanpa menggunakan tangan. Rancangan peraturan yang pertama ditulis oleh Klub Badminton Bath pada 1877. Asosiasi bulu tangkis Inggris dibentuk pada 1893 dan kejuaraan internasional pertamanya berunjuk-gigi pertama kali pada 1899 dengan Kejuaraan All England. Bulu tangkis menjadi sebuah olahraga populer di dunia, terutama di wilayah Asia Timur dan Tenggara, yang saat ini mendominasi olahraga ini, dan di negara-negara Skandinavia. Bulu tangkis, badminton, atau tepuk bulu (bahasa Inggris: badminton) adalah suatu olahraga yang menggunakan alat yang berbentuk bulat dengan memiliki rongga-rongga di bagian pemukulnya. Dan memiliki gagang. Alat ini dikenal dengan nama raket yang dimainkan oleh dua orang (untuk tunggal) atau dua pasangan (untuk ganda) yang saling berlawanan.Mirip dengan tenis, bulu tangkis bertujuan memukul bola permainan bulu tangkis, yaitu kok (shuttlecock) melewati jaring agar jatuh di bidang permainan lawan yang sudah ditentukan dan berusaha mencegah lawan melakukan hal yang sama.


Bali masih jadi tempat tujuan wisata, kenape bali? lantaran bali punye bejibun tempat wisatanye, pokoknye kalo jalan-jalan ke Bali kaga cukup sebentaran, paling kaga semingguan kite baru puas buat kelilingin pulau dewata eni, pastinye kudu siapin duit nyang lumayan juge ye, soalnye bise kite maklumin kalo di Bali tu kota tujuan wisata internasional. jadi jajanan disono bise dibilang punye harge nyang murah. tapi kalo urusan penginapan disono kalo cuma buat numpang rebahan doang ade banyak losmen murah bejibun disono, soalnye kalo masalah penginapan banyak saingan jadi harganye juge bersaing, nah makanye buat naikin kemakmuran warga dan naikin devisa negara kite ade baiknye kite kunjungin Bali,


Kate "televisi" awalnye disebut oleh Constatin Perskyl pade suatu acara. Umumnye, televisi entu berasal dari dua suku kata, ya entu tele dari bahasa Yunani artinye jauh dan visi dari bahasa Inggris artinye pengelihatan. Kalo digabungin dari 2 suku kata entu maka artinye pengelihatan jauh. Tapinye sekarang entu televisi lebih dikenal jadi media masa yang fungsinye sebagai sarana informasi, sarana edukasi, dan sarana entertaiment. Lewat televisi entu lah gambar bisa diliat dan dengerin suara pade saat yang sama walaupun entu gambar ade di tempat yang jauh.  Adenye televisi ngebuktiin kalo waktu, ruang, dan jarak kagak jadi penghambat buat dapet informasi secara cepat.


Kan kalo mau baca Al-Qur'an kite mesti khusyuk tuh. Jadi biar kite khusyuk tuh mesti ada cara-caranye. Pertama, kalo kite mau khusyuk tuh baca aja oelan-pelan. Kedua, kalo kite mau baca Al-Qur'an tuh kaga perlu tuh waktunye ditargetin. Ketiga, kaga perlu tuh kita liat-liatin tuh bacaan nyang belom dibaca. Kalo kite udeh ngeresapin tuh baca Al-Qur'an, kite tuh oasti ngerasain ketenangan batin dah, jiw tuh rasanye jadi tenang. Nah kalo udeh kite terapin kaya gitu tuh, kite kaga berasa lama baca Al-Qur'an, kite ngerasa nyaman tuh seneng bacanye. Makin kita khusyuk kalo kite juga baca artinye, jadi ngerti tuh apa nyang harus kite lakuin ama idup.


Musim kagak nentu gini banyak banget anak yang keserang sakit. Paling sering bocah kena sakit berhubungan ama pernapasan. Awalnya batuk pilek ganti-gantian, lama-lama virus atawa bakteri itu berkembang. Akhirnya banyak anak yang keserang penyakit di bagian paru-parunya. Anak-anak yang keserang sakit ini juga biasanya emang demen banget minum yang manis ditambah dingin juga. Pas udah sakit gitu, disuruh berenti minum yang manis-manis dingin begitu susah banget. Kebetulan bocah-bocah sekitar rumah udah pada keserang sakit. Nah, emaknya pasti kagak ngebolehin buat minum macem-macem. Pas dikasih saran buat minum aer kelapa biar batuk cepet sembuh, itu anak kagak doyan. Kalo udah gini, jadi susah ngebiasain anak biar demen minum yang sehat kayak kelapa murni. Tetep aja bocah pada balik lagi minum yang manis-manis ama dingin dibanding yang nyehatin.


Handphone atau ponsel atau telpon genggam, saat ini menjadi barang wajib atau pokok, karena dimiliki semua orang. Hampir semua kalangan pade punya ponsel, baik yang usianye masih bocah ampe yang udeh tua bangkotan semua pade pake ponsel. Di zaman yang makin kesiniin emang udeh makin digital, semuanye ape-ape pake kecanggihan internet, mau kaga mau ngedorong semua lapisan untuk pade melek teknologi jadinye. Udeh bukan sesuatu barang yang wow atau mewah lagi jika seseorang sekarang pake ponsel. Karena emang ntu barang sekarang jadi barang wajib kudu dipunyai semua lapisan masyarakat. Karena hp udeh bukan barang mahal lagi, udeh bejibun pilihan harganye dari yang harganye murah ampe mahal juga ada.


Telaga Biru Cicerem menyajikannye panoramanye telaga yang indah. Telaga Biru Cicerem terletak di Desa Kaduela, Kecamatan Pesawahan, Kabupaten Kuningan, Jawa Barat. Tempat wisata ntu dapat menjadi rekomendasinye liburan akhir pekan bersama keluarga, awalnye gabanyak yang tau sama ni tempat, hanya warga warga sekitaran aje, lama kelamaan ntu tempat jadi cukup banyak yang tau karena pesonanye yang indah. Pesonanye ntu telaga terletak pada warnanye yang perpaduan antara biru dan hijau tosca, airnye jernih sehingga bejibun ikan di dalem ntu telaga terlihat jelas, ntu telaga dikelilingi pohon bejibun bikin orang yang pade kesono bener bener pade girang karena adem. Di atas ntu telaga ada ayunan yang digantunin di pohon yang dijadiin gacoannye orang orang buat pade poto poto kalo lagi disono.


Katenye bocah SD usia 8 sampe 9 taon ade potensi kurang bisa mahamin instruksi yang terlalu susah. Mereka entu butuh petunjuk yang disampein dengan jelas, kagak panjang, dan bertahap. Nah olahraga yang perlu strategi tertentu, bisa dikate cukup dipahamin mereka dan berpotensi bikin mereka bingung. Walaupun begitu, keterampilan koordinasi tubuh antara tangan dan mata mereka udeh ade peningkatan. Kudu disesuain juga dengan keterampilan motorik mereka yang lagi berkembang pas entu. nah katenye, ade beberape olahraga sekolah yang bisa dilakuin oleh bocah SD umur 8-9 taon, ya entu; lari, maen bola basket, bola voli, sepak bola, bulu tangkis, senam, renang, dan bela diri.


Waduk Darma Kuningan ntu ibarat hamparan pantai bagi masyarakat Kuningan, karena seperti yang kita tahu bahwa Kabupaten Kuningan tidak memiliki pantainye. Berwisata di Waduk Darma Kuningan adalah pilihan yang tepat ketika ingin merasakan nuansa berlibur dengan dimanjakannye oleh pesona alam yang tersaji. Ketika berkunjung ke Waduk Darma Kuningan ini, mata kite girang karena dimanjainnye dengan waduk yang menghampar luas, dikelilingi pohon-pohon rindang dan rumput taman yang bersih juga terawat. Ntu tempat cocok buat kite piknik bareng temen atau keluarga ngeloneng di hamparan rumput sambil ngegaresin ganyeman yang udeh di bekel dari rumah rasanye pasti mantap. Ngeloneng di ntu tempat sampe malem, di Waduk Darma bejibun ganyeman dijualin juga disono, jadi kite ngeloneng dengan ditemani cita rasa kuliner Khas Kuningan membuat liburan makin bikin hati girang.


Buah yang dijadiin gacoannye orang di dunia ini salah satunye, yaitu buah Duren. Kaga sedikit masyarakat yang demen banget sama ntu ganyeman. Dari buah Duren sendiri, dari daging sampe bijinye ntu buat bisa dijadiin ganyeman. Tetapi ada juga orang yang kaga demen sama ntu ganyeman, boro-boro dah ngegares ntu ganyeman, nyium baunnye aje udeh ogah bener. Aye salah satunye yang kaga doyan, orang sekitar pade bilang aye bahlul alias bodoh karena gadoyan sama ntu ganyeman. Ada sebagian orang gadoyan sama ntu buah, tapi diolah dalam bentuk lain seperti eskrim masih mau tuh ngegares ntu ganyeman. Lain halnye sama aye, yang emang bener-bener udeh ogah banget sama ntu ganyeman.


Kalo mau jalan-jalan mestinya kite juga harus liat tuh kondisi ama musimnye. Kalo lagi musim ujan tuh mending kite hindarin dah tuh ke tempat-tempat nyang beresiko banjir. Soalnye baru-baru ini ada tuh diberita tentang tetangga aye nyang anaknye ilang kebawa arus. Padahal, anak tuh pergi karna ada kegiatan dari sekolah. Kite sebagai orang tua pan pasti mikir-mikirnya aman-aman aja tuh pergi ama sekolah. Namanye juga musibah ya, kite kaga pernah tau soalnye bisa terjadi kapan dan di mana aja.  Menurut berita sih mereka kejebak di kali nyang tiba-tiba banjir karena ada kiriman aer tuh, trus total nyang ikut tuh semua ada 105. Total semua nyang ikut tuh udeh termasuk guru ama murid. Pas dievakuasi teryata nyang ketemu cuma ada 101, nah sisa 4 orang teryata meninggal kebawa arus. Salah satu korban jiwanye tuh ada tetangga aye, jadi ati-ati dah kao mau pergi pas musim ujan, mending pilih tempat nyang aman.


Elu punya game favorit? Aye punya. Pas kecil, adek sepupunye aye dibeliin nintendo buat die maen game. Aye pun kadang ikutan maen. Nah pas entu aye nyobain maen Super Mario Bros. Nah aye demen banget sama entu game. Tantangannye seru dan tiap kite berhasil lewatin semua tantangannye, kite naek level, dan entar tantangannye makin susah, tapi setting tempat dan tantangannye beda dari level sebelomnye, jadi entu semua bikin kagak bosenin dan malah bikin aye terpacu buat maen entu game dan naek level. Nah ternyate ade manfaatnye dari aye maenin game favoritnye aye. Maen game kayaknye emang buang-buang waktu. Tapi kayak yang aye bilang, maen game favoritnye aye entu dorong aye buat terus naek level dan kudu ngadepin beragam rintangan. Jadinye tiap aye mau naek level, kudu ngelewatin beragam rintangan, entu ternyate bisa latih kemampuan analisisnye aye!


Ada acara tandingan olahraga yang gede buat Asia Tenggara, namanya SEA Games, gabungan dari Southeast Asian Games. Acara SEA Games ini jadi pesta olahraga buat Semenanjung Asia Tenggara. Sebelomnya dikasih nama SEAP Games yang dijejerin jadi Souhteast Asian Peninsular Games. Pas waktu itu taun 1958, wakil negara-negara Asia Tenggara ini ngadirin Asian Games di Tokyo, Jepang. Waktu itu, negara-negara yang ngikut ngediriin SEAP Games ada Thailand, Myanmar, Laos, Vietnam, ama Kamboja. Ngediriin ini biar negara-negara sekitar ASEAN punya kerja sama ama saling erat. Awalan diadain tandingannya pas taun 1959. Ada 12 macem cabang olahraga, 527 atlit yang ngikut dari Thailand, Myanmar, Malaysia, Singapura, Vietnam, ama Laos. Pas taun 1975 gabungan negara atawa dibilangnya federeasi SEAP Games pertimbangin buat masukkin Indonesia ama Filipina. Pas di taun 1977, Indonesia ama Filipina resmi jadi anggota. Barengan dua negara itu resmi, nama SEAP Games juga diganti jadi SEA Games. Abis itu, Brunei dimasukkin pas SEA Games X di Jakarta, Indonesia. Abis itu, pas SEA Games XXII Timor Leste dimasukkin jadi anggota pas tandingnya lagi di Hanoi, Vietnam.


Sejarah lempar cakram di Negara Indonesia sendiri diketahui sangat berhubungan bahkan kagak bisa dipisahkan dari cerita sejarah cabang olahraga atletik itu sendiri. Setiap cabang olahraga yang dilombakan atau ada pada Olimpiade pastilah memiliki peraturan yang sudah ditentukan sesuai dengan ketentuan yang ada, begitu pula dengan berbagai jenis olahraga yang ada di cabang olahraga atletik. Salah satunye adalah olahraga lempar cakram. Fakta tersebut dapat dibuktikan dari banyaknye pelajar serta pegawai yang mulai menerapkan kegiatan senam. Kagak hanya ntu aje, ada fakta dimana lempar cakram menjadi salah satu materi yang dipelajari untuk mata pelajaran olahraga. Seiring dengan berjalannye waktu, Indonesia pun merdeka tepatnye pada tahun 1945, olahraga lempar cakram menjadi sangat berkembang dikenal oleh bejibun penduduk Indonesia dan meluas di penjuru daerah. Bejibun penduduk Negara Indonesia mulai mempelajari cabang olahraga atletik lempar cakram ini dan menjadi professional. Seorang atlet atau peserta lomba olahraga lempar cakram diperbolehkan melakukan lemparan cakram, apabila atlet tersebut berdiri pada lintasan atau arena lempar cakram. Arena lempar cakram ini berbentuk lingkaran yang mempunyai diameter sekitar 2,5 meter.


Restoran-restoran cepet saji udeh ade dimane-mane. Tentunya kite kagak bise ngeliat langsung gimane care buatnye. Kagak nutup kemungkinan juge, kalo gegares nyang dijual ntuh ade campuran adonan nyang halal dan haram. Contohnye, restoran di Pantai Indah Kapuk nyang menyajikan berbagei sajian buat manjein perut. Di sono sederet sajian lauk. Orang muslim sangat haram bahkan kagak dibolein buat nyicip gegares nyang ade campuran adonan kagak jelas atau nyang jelas-jelas haram. Orang muslim di Indonesia jumlahnye jutean dan mereka kudu bise milih gegares nyang halal. Namun, bukan brarti gegares dari ruar negri udeh pasti haram. Di PIK sonoh, sederet restoran nyajiin model gegares tapi masaknye pake rempah Indonesia.


Brondong jagung emang paling enak dimakan pas nonton pelem dibioskop, kebayang dah kalo nonton kaga sambel ganyem tuh kayanya ada yang kurang. Pan sekarang pelem-pelem tuh udah bisa ditonton di rumeh, nah bikin brondong jagungnye juga bisa dibuat di rumah. Bahan yang perlu disiapin cuma jagung instant yang bisa dibeli di minimarket, mentega, ama kalo mao lebih berasa ditambahin bumbu bubuk tuh. Awalnye cukup siapin aje tuh teflon, terus panasin ama mentega. Kalo udah mulai panas, cemplungin tuh brondong jagungnye trus tutup tuh teplon karna takuntya ngembang trus malah jadi aur-aurkan. Kaga pake nunggu lama tuh brondong jagunya udah jadi, trus masupin ke wadah dan kalo mao makin enak tinggal ditambahin bumbu instant aneka rasa.


Kêidupan bêtêtanggè dalêm hubungan bêmasarakat amatlah komplèks sêhinggè kagak nutup kêmungkinan kalo antêrtêtanggè sêring têrjadi konplik. Sêbagè makhluk sosial, manusiè kagak bisè idup dèwèk amè udèh sêkudunyè bisè ngêjalin hubungan baèk padè sêmuè orang, salèh atunyè dêngan têtanggè. Dalêm idup bêtêtanggè, intêraksi positip sêpêrti tênggang rasè, saling nulung, amè jugè sikap ngêhargèin pêrlu ditêrapin. Hubungan harmonis kagak bisè diarêpin lahir sêcarè ujug-ujug, tapi sêmuènyè kudu diupayèin, dibinè, amè dikêmbangin ngêjadi sêbuah hubungan nyang kagak tibang saling kênal, tapi hubungan nyang saling ngêbutuhin sêpêrti sodarè dêkêt. Puguh hal ntu mêrupakan pêmandangan indah kalo antêrtêtanggè saling tulung wayah adè nyang ngêbutuhin bantuan.


Elu mau ke Jakarta? Atau udah lagi di Jakarta? Elu bingung mau jajan ape? Sini aye bisikin! Jadi karena elu lagi di Jakarta, tentunye elu kudu wajib mesti cobain makanan khasnye di kota Jakarta dong? Nah, ada nih satu makanan khasnye Jakarta atau orang-orang Betawi. Namanye kerak telor! Udeh pernah denger kan ye? Kerak telor entu kadang dikata omeletnye orang Betawi. Tentunye karena sama-sama dibikin pake telor. Eits, tapinye kerak telor entu bukan sekedar omelet! Kerak telor entu dibikinnye pake beras ketan dan telor, terus bagian atasnye dipakein serundeng, bawang goreng dan laennye. Kerak telor juga teksturnye garing bener. Kerak telor dibikinnye cuma sekitar 15 menitan. Kagak pake lama, tapi elu udeh bisa nyantap jajanan enak entu! Nah jadi, tunggu ape lagi? Gas deh berburu kerak telor di sekitar elu!


Setiap agama tentunye memiliki kitab sucinye, yang di gunakannye sebagai landasannye die beragama, kudu dipelajarin, dan diamalkannye. Misalnye kite umat Islam harus rajin membaca Al-Qur'an, kalo bisa setiap abis sholat kite ngaji. Al-Qur'an secara bahasa yang berarti sesuatu yang dibaca. Arti ntu mempunyainye makna anjuran kepada umat Islam untuk membaca Alquran. Al-Qur'an juga bentuk mashdar, yang berarti menghimpun dan mengumpulkan. Menurut M. Quraish Shihab, secara harfiah berarti bacaan yang sempurna. Yang merupakan suatu nama pilihan Allah yang tepat, karena tiada suatu bacaanpun sejak manusia mengenal tulis baca lima ribu tahun yang lalu yang dapat menandingi Al-Qur'an, bacaan sempurna lagi mulia.


Akhirnye dengan berat ati aye putusin tuh buat keluar dari kantor. Soalnye pas aye itung-itung tuh aye malah lebih banyak keluar duit kalo kerja di kantor. Akhirnye orang tua baru ngarti tuh trus juga udeh kaga penasaran lagi kan kalo anaknye udeh pernah ngerasain kerja kantoran. Trus aye juga sempet kecapean karna kerjaan aye tuh bener-bener nguras tenaga. Kaga lama dari aye keluar kantor aye masup rumah sakit. Untung pas itu juga aye tau kan sampe di mana tuh kemampuan aye. Pas keluar rumah sakit aye malah dapet rejeki nyang kaga terduga, aye dikasih kesempatan lagi buat kerja tapi bisa di rumah ngerjainnye.


Buat ibu nyang lagi hamil tuh disaranin buat banyak ngobrol ama bayinye, alesannye biar tuh bayi kenal suara ibunya. Apalagi kalo dari dalem perut udeh kite dengerin ayat suci Al-quran bakal kebiasa tuh pasti. Anak pan dasarnye emang peniru nyang ulung. Setiap nyang dilakuin orang tuanye bakal diikutin, jadi kalo lagi hamil tuh ati-ati dalam berperilaku ama berkata. Apa nyamg kite lakuin tuh mudah-mudahan jadi doa buat anak nyang lagi kite kandung. Bukan cuma ibunya, tapi bapaknye juga mesti dukung tuh buat ajak ngaji anaknye nyang masih di dalem perut abis gitu tadarusan dah.Pokoknya anak juga ngerti kalo kite ngelakuin hal baik, jadi kebaikan juga buat die.


Elu udeh pernah naek salah satu transportasi wisata yang beken di Jakarta dan biasa disebut “bus tingkat” belom? Kalo belom, mending elu buruan coba. Soalnye seru bener! Aye dan sobat-sobatnye aye pernah naek entu bus tingkat yang lumayan sepi. Namanye juga bus tingkat, jadinye entu bus beneran ada tingkat atasnye. Kite pun milihnye duduk di tingkat atasnye bus karena kite kan mau nyobain gimane sensainye ye. Di tingkat atas, sama aje kayak bus laennye, ada dua kolom bangku dan beberapa baris ke belakang. Nah aye pilih duduk di paling depan. Dari entu posisi, kite bener-bener puas banget keliling Jakarta sambil lewatin tempat-tempat ikonik di Jakarta pake kendaraan yang tinggi bener. Nah karena entu posisi tinggi, jadinye aye bener-bener liat banyak pemandangan bagus dari sono. Mantep deh! Nyok buruan cobain!


Kalo mau jualan di toko online mah kudu jujur, jangan ampe kite ngerugiin orang, mentang-mentang online trus kaga ketauan kite malah bisa semena-mena dah tuh. Kudu jaga kepercayaan ama amanat orang. Kaga cuma itu, kudu transparan juga tuh jangan sembarangan ngambil foto dari lapak orang. Trus juga kalo jualan tuh kasih deskripsi nyang sebener-benernye. Kaga boleh tuh kirim barang nyang kualitasnye jelek, trus juga ada cacat di bagian tertentu. Nah trus juga jangan kaga mao kasih garansi, kalo kite bikin barangnye rusak karna kite kaga bener ngemasnye tuh juga kudu mesti dipertanggung jawabin. Pokoknye harus jujur dah jadi tukang jualan tuh, biar kedepannye berkah.


Peuyeum dibuat dari singkong yang difermentasikan. Peuyeum Bandung adalah salah satu makanan khas tatar Pasundan. Berdasarkan bahan dasarnya, peuyeum dibedakan menjadi dua jenis. Pertama, peuyeum yang terbuat dari singkong. Peuyeum ini yang sering dijumpai di pusat oleh–oleh. Kata peuyeum berasal dari bahasa Sunda. Orang Sunda atau warga Bandung dan Jawa Barat umumnya sering menyebut peuyeum dengan sebutan peuyeum sampeu atau tape singkong. Peuyeum biasanya dijual dengan cara digantungkan di langit-langit depan warung sederhana di pinggiran jalan. Anda juga dapat menemukan penjual peuyeum yang berkeliling. Berdasarkan sejarahnya, orang-orang Bandung jaman dulu memanfaatkan tanaman singkong yang banyak tumbuh di daerah Bandung untuk diolah menjadi peuyeum. Mereka yakin bahwa peuyeum berkhasiat menghangatkan tubuh. Khasiat peuyeum tersebut didapatkan dari hasil fermentasi.


Salèh atu layanan Kêrèta Api Pariwisata adalah Kêrèta Wisata. Kêrèta Wisata mêrupakan kêrèta api nyang didésain khusus. Karang êni adè dêlapan intêrior dêngan désain amè pasilitas nyang bêbèda-bèda. Pênumpang bisè mêsên tikèt kêrèta wisatè sêcarè langsung di lokèt KAI Wisata di tigè kontêr, yakni Jakarta, Bandung, amè Surabaya. Kalo mau mêsên sêcarè daring, salèh atunyè bisè dari aplikasi KAI Access. Bêrikut carènyè. Pêrtamè unduh aplikasi KAI Access di PlayStore atau AppStore. Kêjè akun, têrus masup. Di bêrandè, klik KA Wisata. Abis itu masupin stasiun asal, stasiun tujuan, amè tanggal kêbêrangkatan. Klik "Cari Kêrèta Wisatè". Nanti adè bêbêrapè pilihan kêrèta. Klik "Pêsên" padè kêrèta nyang dipilih. Klik "Lanjutin Pêmêsênan". Sêlanjutnyè, lakuin pêmbayaran sêsuè mètodê nyang dipilih.


Rumah Kebaya ada berbagai seabrek-abrek macem-macemnye, seperti di bagi ada kamar mandi, kamar tidur, ruang ganyem, dapur, dan pekarangannye rumah. Area ntu juga yang biasanye hanya boleh dilihat oleh orang tertentu aje, biasanye yang boleh cuma saudara atau kerabat deket aje. Ada pula juga kamar khususnye bagi tamu di rumah ntu, diberi nama khusus paseban. Sebagai penghormatannye terhadap tamu yang menginap, kamar ntu bakal dihias, dan dibuat sebagus mungkin. Pintunye juga diberi ukiran biar cakep juga unik, atau atapnye juga diberi renda seperti layaknye kebaya. Namun bisa juga paseban ntu dijadikannye tempat beribadah apabila tidak ada tamu yang menginap. Ntu rumah adat Betawi emang unik, dan belum banyak orang yang tau.


Parkir sembarangan di depan rumah tetangga ntu ternyata termasuk perbuatan melanggar hukum dan tetangga yang kagak berkenan bisa aje melakukan tindakan penuntutan. Meski sepele, namun hal ntu diatur dalam UU No.22 Tahun 2009 tentang Lalu Lintas Angkutan Jalan. Sama dengan point pertama di atas, negara ntu telah mengatur bagaimane etika parkir kendaraan. Parkir kendaraan sembarangan termasuk dalam perbuatan melanggar hukum, dan bisa dilakukannye ntu penuntutan oleh tetangga yang kagak berkenan. Parkir kendaraan sembarangan di depan rumah tetangga juga seakan-akan menyepelekan tetangga, hal ntu membuat hidup dalam bertetangga menjadi kagak nyaman. Ketidak nyamanan tetangga ntu kadang hanya terpendam aje loh, karena mungkin kagak enak hati ketika ingin mengingatkan. Yang jelas perbuatan ntu mencederai hidup bertetangga yang baik. Pada puncaknye mungkin bisa berakhir pada keributan secara fisik.


Si adi ude lama banget mau ngajak kite temen seangkatan waktu sekolah sma buat jalan-jalan ke villa keluarganye di daerah puncak jawa barat, katanye villanye enak buat kumpul, akhirnye kite mutusin buat nggas kesono, beres rembukan akhirnye kite jalan jumat malam, soalnye dari 12 orang hampir setengahnye kerja kantoran nyang pulangnya jam 5an, nah jumat malam kite kumpul dirumah si adi, emaknye ude nyiapin makan, kate emaknye makan dlu kan lu pada cape abis pulang kerja, beres makan ame ude kumpul kite jalan, gataunye nyetir malem ke puncak asik, apelagi kite konvoi, apelagi mobil kite mobil nyang bise dibilang mobil jadul, mobil cetakan taon 1990an


Berbagai manfaat jalan santai hanya bisa kite peroleh jika dilakukan secara rutin. Nah makanye berikut ntu adalah beberapa tips jalan santai dengan nyaman ; yang pertama gunakan sepatu olahraga yang pas, dan nyaman di kaki. Kenakan pakaian yang dapat menyerap keringat dengan baik. Bawalah selalu botol berisi air minum dan minum air putih secukupnya guna mencegah dehidrasi. Lakukan pemanasan sebelum berjalan santai dan akhiri dengan pendinginan. Pilihlah rute jalan santai yang aman dan asri. Selama pandemi COVID-19, kite juga tetap perlu menerapkan protokol kesehatan dengan selalu menjaga jarak fisik saat berolahraga. Sebisa mungkin, pilihlah rute jalan santai yang tidak terlalu ramai guna menjaga jarak dan mengurangi kontak fisik dengan orang lain. Bila Anda masih memiliki pertanyaan seputar manfaat jalan santai atau memiliki kondisi tertentu yang menghambat Anda melakukan jalan santai, cobalah untuk berkonsultasi dengan dokter untuk mendapatkan solusinye.


Elu tau alat olahraga ape aje? Tau Kettlebell kagak? Kettlebell entu alat olahraga yang bentuknye bola beban dan ade sebuah pegangan. Umumnye orang pake kettlebell caramye diangkat atau enggak diayunin. Berat kettlebell entu mulai dari 8 kg sampe 20 kg, jadinye elu lebih bagus pake kedua tangannye elu pas pake entu alat olahraga. Sebagaimane alat dumbbell, entu alat olahraga cocok buat latih dan nguatin otot tubuh bagian atas, termasuk otot inti. Walaupun begono, elu pun bisa ngevariasiin sesi plank, squat, sampe push up supaye pake kettlebell  agar bantu nguatin bagian tubuh bawah, misalnye betis, paha, dan bokong. Nah entu die tentang alat kettlebell. Alat olahraga satu entu lumayan banyak juga ye manfaatnye?


Oleh-oleh khas dari berbagai daerah di Indonesia yang paling beken entu salah satunye adalah Bika Ambon dari Medan. Walaupun nyatanye banyak dijual di daerah laen, kayak di Jakarta, Bika Ambon asli Medan pastinye lebih enak. Jadinye kalo elu lagi ningkring-ningkring dan berkunjung ke Medan, jangan sampe lupa buat beli oleh-oleh Bika Ambon, yang rasanye legit bener dan rasanya bener-bener khas. Tapinye, jangan sampai keliru sama nama Bika Ambon, soalnye masih banyak yang ngira, kue entu asalnye dari Ambon. Walaupun namanye Bika Ambon, entu kue kagak berasal dari Ambon ye, tapi entu kue merupakan oleh-oleh khas dari daerah Medan. Kue berwarna kuning dan berongga entu, sekarang udeh ade rasa yang beragam, ya entu rasa pandan, mocca, sampe keju. Entu die oleh-oleh khas dari daerah Medan.


Pertama, saya luruskan istilah 'leak' dulu ya. Leak sebenarnya bukanlah sebuah makhluk, leak adalah sebuah ilmu kanuragan yang bisa memberikan kekuatan kepada penggunanya termasuk mengubah wujudnya. Untuk ilmunya sendiri berasal dari kitab Tantra, ada beberapa judul yang khusus mengenai ilmu pangleakan yaitu Lontar Tantra Bhairawa, Kanda Pat, dan Siwa Tantra. Dari lontar tersebutlah kemudian berkembang sebuah ilmu yang di Bali biasa disebut Pengiwa (ilmu kiri), lawan dari ilmu Penengen (ilmu kanan) yang memiliki fokus ke pengobatan. Sampai saat ini, ilmu leak masih berkembang namun dalam satu komunitas yang sangat menjaga kerahasiaan. Jadi, ada sebuah kesalahpahaman dari orang awam yang menganggap leak adalah makhluk. Di Bali sendiri kami memiliki sebutan tersendiri untuk bangsa jin yaitu Wong Samar atau Gamang, sebutan itu merujuk pada wujud mereka yang menyerupai manusia tapi tidak memiliki badan yang kasat mata. Sebuah penampakan biasanya dilakukan oleh mereka, sedangkan teluh atau santet biasa dilakukan oleh para praktisi ilmu leak. Para praktisi ini memiliki level perubahan wujud berbeda dari yang paling rendah menjadi monyet atau bintang lain dan yang paling tinggi adalah badé (wadah mayat yang diarak saat upacara ngaben). Saya pribadi hanya pernah melihat wujud bola api yang saling beradu di atas pemakaman di daerah Karangasem.


Bejibun masyarakat Indonesia yang belum sadar akan pentingnye memiliki dana darurat. Ada seabrek faktor yang menyebabkannye hal ntu terjadi, salah satunye ya ntu minimnye literasi keuangan. Pemutusan Hubungan Kerja (PHK). Pengurangan gaji, serta berbagai efisiensi pegawai lainnye ntu bisa terjadi pada siape aje, Dan bila mane ntu terjadi, pastinye kite bakalannye membutuhkan waktu untuk mencari pekerjaan baru. Selama masa pencarian ntu, kebutuhan bulanan harus tetap berjalan terutama kebutuhan primer. Maka dari ntu, dana darurat perlu dipersiapkannye agar kite bisa terus bertahan hidup bahkan saat kite kehilangan pemasukan utama. Kesehatan juga merupakan salah satu hal krusial bagi setiap orang. Meskipun asuransi kesehatan bisa membantu kite dikala sakit, namun kagak semua asuransi bakalannye menanggung biaya pengobatan 100%. Oleh karenanye, kehadiran dana darurat sangat berguna untuk membantu kite tatkala jatuh sakit secara mendadak.


Dikenal sebagai hotel Islami dan alami, Emaki Al Masoem Lembang sangat cocok untuk liburan bareng sekeluarga. Tak hanya fasilitas hotelnye yang memadai, hotel Emaki Al Masoem ntu juga punya fasilitas permainan yang terbilang bejibun sehingga anak-anak menjadi demen main di ntu tempat. Suasananye ntu penginepan asri banget bikin tenang ati dan pikiran. Mau dari anak-anak ampe yang bangkotan dijamin betah nginep dimari. Sayangnye kurang ntu penginepan gaada ACnye di tiap kamar, tapi kamarnye luas, bersih, dan walau gaada AC tetep adem, tidur pun malemnye adem. Buat anak-anak pade betah karena ada kolam renang, taman yang seabrem, ditambah ada mini zoo, serasa piknik di banyak destinasi padahal masih di sekitar hotel. Harga kamarnye gaterlalu mahal, mulai dari 300 ribuan, udeh bisa nginep di ntu hotel, dan dapet sarapan jadi gapake pusing mikirin ganyeman buat digares paginye, dan nginep disitu udeh dapet grati pop mie juga di kamar jadi ada ganyeman buat iseng iseng. Tempat ntu juga Islami, karena Hotel Emaki Al Ma'soem Lembang menyediakan sajadah dan Alquran di setiap kamarnye, dan emang ntu penginapan satu kepemilikan sama yang punya pondok pesantren.


Katenye, karedok entu merupakan salah satu badogan khasnye dari Sunda. Katenye, karedok entu dibikinnye pake beragam bahan sayur yang belom mateng, misalnye; timun, toge, kol, kacang panjang, ubi, daon kemangi, terong. Nah terus kalo saosnye entu bumbu kacang yang dibikin pake aer asam, bawang putih, cabe merah, kacang tanah, kencur, garam, gula kawung, dan terasi. Nah katenye salah satu cirinye karedok entu oncom bakar. Kalo kagak pake oncom bakar dikate sebagai lotek mentah. Katenye selaen karedok, ade banyak lagi badogan tradisional dari Jawa Barat misalnye entu seblak, nasi jamblang (nasi yang dipakein telor dadar, telor belado, semur ikan, dan lauk laennye, terus dibungkus pake daun jati), dan tutug oncom (nasi yang diaduk pake oncom goreng atau bakar).


Pertama kali baca Al-Qur'an tuh kaga tau ape-ape. Soalnye pan kite cuma disuruh aje tuh belajar. Perkara maksud ama tujuannye ape pan kita kaga tau. Aye cuma tau tiap sore harus ngaji trus pulanng mo megrib, trus kalo bolos digebukin ama sapu lidi dah ama si Nyak. Awalnye mah aye males banget dah, udeh gitu pan sekolah islam juga tuh. Aye awalnye ngerasa knapa si mesti belajar dengan bener-bener, eh pas makin gede ya makin dah tuh aye ngarti. Kalo diresapi tuh Al-Qur'an bener-bener dalem maknanye. Kalo kite mau belajat kehidupan nyang bener juga di sono diajarin dah dituntun juga lagi.


Turnamen golf Indonesia Open 2022 bertabur para bintang golf Asia, termasuk pemain asal Amerika Serikat, Sihwan Kim yang saat ini menempati posisi puncak order of merit Asian Tour. Die bakal berkompetisi dengan para pegolf papan atas Asia di Pondok Indah Golf Course, pada saat di Jakarta, 4-7 Agustus 2022 kemaren. Bio Kim, yang berada di peringkat kedua, juga akan ikut dalam turnamen berhadiah USD 500 ribu ini. Selain itu, para juara Indonesia Open tahun-tahun sebelumnya juga akan ikut, ya ntu Miguel Angel Carballo (2019), Panuphol Pittayarat (2017), Gaganjeet Bhullar (2013 dan 2015), serta pemain veteran Thaworn Wiratchant (2005 dan 2011). Indonesia Open merupakan turnamen golf kebanggaan milik Indonesia. Perlu diketahui, turnamen ntu udeh diselenggarakan sejak 1974 silam.


Muhammad Ali itu petinju yang asalnya dari Lousville Kentucky Amerika Serikat. Dia lahir taun 1942. Mulai seriusin jadi petinju pas umurnya 12 taun. Terus, masa jayanya jadi petinju amatir taun 1960 di olimpiade Rima Italia. Dia ngedapetin medali emas di olimpiade itu. Di tinju amatir itu dia ngebuktiin rekornya yang seratus lapan kali menang ama lapan kali kalah. Di tinju profesional dia mecahin rekor ampe 56 kali, 37 menang KO ama 5 kali kalah. Taun 1964 Muhammad Ali mutusin jadi muslim, terus gabung organisasi Nation of Islam, ganti nama jadi Muhammad Ali. Sebelomnya, nama dia Cassius Marcellus Clay, Jr. Waktu tanding dia kagak pernah nyerang keras lawannya yang udah mulai lemah atawa keliatan mau KO. Dia jadi salah satu olahragawan yang paling terkenal di dunia. Pas udah pensiun, dia nerjunin dirinya dalem kegiatan amal kemanusiaan ama dakwah ke seluruh dunia.


Kalo kita udah tau kondisi semuanya kayak yang udah diomongin, ada macem cara ngajak bocah nonton olahraga. Pilih bangku atawa tempat duduk yang ngepas buat famili. Tiap ada pertandingan, pasti ada penggemar timnya yang heboh banget alias fanatik. Penggemar fanatik kayak gini yang bikin berisik, soalnya penggemar yang rame-rame ini biasa bawa pegangan kayak terompet gitu. Nah, penggemar-penggemar kayak gini biasanya punya tempat duduk kusus yang emang rutin ditempatin. Kita jangan duduk di tempat banyak penggemar kayak gitu. Kalo bisa, kita pilih tempat yang agak sepi atawa emang ngepas buat bocah. Udah gitu, cari tempat yang deket ama pintu keluar, biar pas bocah uring-uringan bisa langsung ke pintu buat diajak keluar ngediemin dia.


Salah satu pekerjaan rumah yang sering dilakukan, khususnye buat para ibu rumah tangga adalah mencuci pakaian. Pekerjaan ntu salah satu yang memakan waktu, dan melelahkan, nyuci ntu bertujuan untuk menghilangkan noda yang membandel, bekas keringat yang dapat menimbulkan bau kagak sedap, dan debu yang bisa memudarkan warna pakaian terangkat sempurna. Selain ntu, mencuci pakaian juga bertujuan untuk menjadikan pakaian menjadi harum dan lembut. Menggunakan pewangi pakaian merupakan salah satu cara menghilangkan bau pada pakaian kamu. Tapi, terkadang kita berpikir, semakin banyak pewangi, akan semakin menjadikan pakaian harum tahan lama. Dengan cara berpikir seperti ntu, terkadang kite malah menjadi boros. Harum yang tak didapat, tak sebanding dengan jumlah pengeluaran yang dilepas.


Dalam kehidupan sehari-hari selalu tentunye berkaitan sama ajaran agama kite. Karena kehidupannye kite ntu udeh Allah atur dalam Al-Qur'an, dan hadist, makanye kite kudu pelajari. Seperti halnye tentang orang kaya, dan miskin dalam surah Al-Kahfi, di surah ntu di jelaskan bahwa semuanye ntu menunjukkannye fakta bahwa Allah telah menyediakan kesuksesan dan berkah sejati bagi mereka yang berserah diri kepada-Nya dan mengabdi kepada-Nya. Sebaliknye, mereka yang mengabaikan otoritas Allah atas mereka akan tertipu oleh jebakannye dunia ini dan menjadi terobsesi dengannye. Namun, mereka akan menemukannye bahwa kesenangannye seperti ntu hanya akan berlangsung sebentar setelah itu akan diambil dari mereka dan diganti dengan siksaan di akhirat.


Makanan favorit keluarga ane ntu sate, ade tempat beli sate didaerah ane namenye sate cak dodi, pemiliknye cak dodi tempo hari masi jualan diempetan jalan, lantaran jualannye gigih sekarang ude punye ruko hasil dari jualan satenye, die ude jualan dari jaman ane masih orok, tampilannye juga kaga berubah, masih pake kaos khas madura nyang motifnya belang merah ame putih terus pake celana panjang hitam, pake topi khas madura diatas kepalanye, kagak ketinggalan logat madura nyang masih kentel kalo die ngomong, walau jualan diruko, gerobak sate lamanye masih dipake, katanye kenang-kenangan waktu die masih jualan ngemper ditrotoar, tempat jualannye diruko ntu juge masih lesehan, kagak pake bangku jadi die masih nahanin khas jualan die dulu


Pergi ke kota Malang dan Batu jangan lupa deh kite main ke BNS ya ntu Batu Night Spectacular, masuk kesitu kaga mahal, tapi setiap wahananye bayar lagi. Di ntu tempat bejibun wahanan maenan yang nguji jantung bikin suasana makin seru aje karena jerit jeritan. Kesono bareng sodara-sodara aye naikkin beberape mainan dari yang ga serem ampe serem, dan itu bener nguras energi banget, capek tapi seru, ditambah lagi cuacanye yang dingin bikin makin seru aje. Di ntu tempat seabrek aneka ganyeman juga ada dijualin jangan lupa jajan dah biar kaga kelaperan walaupun abis maen segala macem, udeh gitu kan cuacanye dingin jadi kudu dah ngegares yang bejibun.


Setiap kaum muslim, sangat dianjurkan untuk senantiasa membaca Al-Quran, baik di waktu siang, maupun malam hari. Jika seorang muslim mampu membaca Al-Quran hingga khatam atau tamat, maka hal tersebut sangatlah baik sekali. Namun jika tidak mampu melakukannya, maka dianjurkan untuk membaca Al-Quran setiap harinya sepuluh ayat Al-Quran. Berikut merupakan ayat perintah yang langsung diturunkan oleh Allah SWT untuk umatNya agar selalu membaca Al-Quran serta manfaat yang didapatkan ketika membaca Al-Quran, Ketika seorang muslim membaca Al-Quran maka orang tersebut akan menjadikan suasana sekitarnya menjadi lebih damai, tenang dan penuh keberkahan. Maka dari itu seorang muslim yang membaca Al-Quran maka akan mendapatkan pahala yang berlipat ganda dan kebaikan dari Allah SWT sebagai umat yang shalih.


Ape aje barang elektronik yang elu tau? Elu tau hand blender kagak? Atau elu lagi mau beli barang elektronik dapur satu entu? Udeh tau ape aje tentang entu barang elektronik dapur? Katenye sih, hand blender entu jadi salah satu peralatan elektronik yang kudu ade di rumah. Beda dari blender laennte, barang elektronik dapur satu entu berfungsi bisa mudahin elu buat lumatin badogan. Selaen entu, hand blender juga lebih simple buat disimpen dalem rak dapur. Soalnye, entu alat kagak ade wadah khusus dan punya ukuran yang bisa dikate cukup mungil. Nah menarik dan bermanfaat bener kan buat elu pake sehari-hari masak di rumah?


Produk madangan rumèhan nyang têkêsan sêdêrhanè, tapi têrnyatè mêrupakan pêluang usahè nyang amat ngêjanjiin adalah sambêl. Di Indonèsia, kagak kêrèkên orang nyang amat ngêdêmênin sambêl. Tapi, bêrapè banyak orang nyang awang ngêjè amè ngulêk sambêl dèwèk? Kêhadiran sambêl kêmasan bisè ngêjadi solusi nyang konsumèn cari, apèlagi di kotè-kotè gêdé nyang masarakatnyè amat rèpot. Sambêl kêmasan èmang lagi digandrungin amè masarakat Indonèsia. Sambêl dêngan bêntuk kêmasan êni dipilih lantaran amat praktis buat dikonsumsi. Dari paktor ênilah produk sambêl kêmasan ngêmilikin pangsa pasar nyang cukup gêdé. Pêluang bisnis sambêl kêmasan gè kêbilang amat ngêjanjiin. Ngêjè sambêl kêmasan mêrupakan salèh atu bisnis dêngan modal kêcit nyang punyè potènsi kêuntungan gêdé.  Êlu bisè ngêproduksi anèka sambêl, mulè dari sambêl bawèng, sambêl terasi, ampè sambêl kêmiri. Buat ngêningkatin dayè jual sambêl, êlu jugè bisè ngêjè parian nyang ditambèh amè cumi, udang, atau têri.


Elu tau ape aje deskripsi dari ciri-ciri wirausaha? Seorang wirausaha ade beberape ciri-ciri. Salah satunye entu berorientasi pade hasil. Jadi pengusaha entu artinye elu bisa ngarahin semua hasil yang elu dapet. Entu hal penting soalnye di dunia bisnis entu bakalan selalu ade kendala yang bisa buat elu nyerah. Karakteristik selanjutnye entu adalah punya kreativitas dan inovasi yang luar biasa. Makin lama persaingan makin tinggi persaingannye, kalo produk yang elu jual kagak berinovasi ngikutin perkembangan atau kagak ngasilin yang baru makanye gede kemungkinannye bisnis elu bakalan ditinggalin konsumen. Terus selanjutnye entu punya jiwa kepemimpinan. Kalo elu mau jadi pengusaha, pastinye elu butuh kemampuan buat mimpin, motivasi, dan organisasi yang baek.


Ade olahraga nyang lumayan gampang dilakuin, terus bagus juge buat mental kite. Enih olahraga punye suasane nyang nenangin. Namanye yoga. Jenisnye emang olahrage meditasi, jadi manpaatnye kerasa buat fisik ame mental. Bedasarkan artikel di John Hopkins Medicine, semue pose di olahrage enih, bise bikin relaks, badan makin bugar, ngebagusin postur, ame nambahin kekuatan. Kalo ngeliat manpaat buat badan bagian dalem, yoga bagus buat ngurangin risiko penyakit kronis, kek tekanan darah tinggi ato jantung. Buat cara-caranye, di YouTube udeh banyak bangat orang nyang bikin pideo tutorial yoga enih. Nyang bise dicoba salah satunye ntu posisi poko (tree pose) ato duduk di atas atu kaki, kaki nyang laennye di atas dengkul ame betis. Pose enih katanye bagus buat ngelancarin aliran darah.


Di Nintendo itu ada satu maenan yang dari dulu udah ada ama jadi kedemenan banyak orang, namanya Super Mario Bros. Maenan ini banyak dicari ama orang-orang kalo lagi mau maen Nintendo. Super Mario Bros keluar taun 1985, yang nerusin maenan sebelomnya Mario Bros yang keluar taun 1983. Yang jadi ciri kas maenan Mario ini dari suaranya. Suara “toeng-toeng” pas kita lagi ngendaliin Mario lompat-lompat buat jedotin palanya ke batu bata. Abis itu, keluar gambar koin atawa tanda tanya. Nah, pas ngejedotin pala ke bata, keliatan batu batanya itu kayak gerak mantul-mantul. Kalo yang keluar jamur merah atawa kuning, Mario kenain badannya ke jamur itu, nanti Mario jadi tumbuh badannya jadi gede. Abis itu, Mario ngelanjutin jalan. Kalo badannya masih gede gitu, pas dia nabrakin badannya ke musuh, dia bisa nyerang, kagak keilangan nyawanya. Cuman, kalo pas lagi jalan badannya kecil, terus dia kena musuhnya, Mario jatoh dari tempat jalannya itu. Abis itu, dia mati atawa keilangan satu nyawanya. Keilangan nyawa ini bukan cuman pas dia nabrak musuh, bisa juga kalo dia jatoh ke bolongan. Nah, kalo semua nyawanya udah abis, berati maenan udah abis juga. Tandanya udah selesai. Jadi, kudu maen dari awal lagi.


Tarian khas dari Bali yang kedua ialah tari Margapati. Seperti halnya tari Panji Semirang, tari Margapati pun memiliki kisah dan makna di balik gerakan-gerakan tarian yang indah. Tidak seperti tari Panji Semirang yang mengisahkan mengenai petualangan seorang putri, tari Margapati justru dinilai memiliki makna yang menyedihkan. Hal ntu dikarenakannye tari Margapati mengisahkannye mengenai kematian. Tari Margapati merupakan tarian yang diartikannye menuju kematian. Dalam tari Bali satu ntu, kisahnye dibawakannye oleh seorang penari perempuan dengan disertai gerakan-gerakan lincah seperti gerakan seorang laki-laki yang ingin menyerang atau menyergap sesuatu. Karena gerakan yang cepat dan lincah tersebut, maka gerakan tari Margapati pun dapat memberikannye suasana tegang bagi penonton yang menyaksikannye. Selain ntu, tari Margapati akan lebih seru ketika penonton melihatnye secara langsung. Sehingga penampilan tari Margapati pun dapat menarik lebih banyak wisatawan untuk datang ke Bali menyaksikannye tarian satu ntu.


Olahraga yang udah ada dari dulu di Indonesia itu sepak bola. Dulu, waktu masih banyak lahan atawa lapangan yang lebar banyak bujang-bujang yang maen bola ini pas sore. Gara-gara lapangan yang udah banyak kepake buat bangunan, banyak bujang yang kagak bisa maen bola di sekitar rumahnya kayak dulu. Sekolahan jadi tempat bujang-bujang ini buat ngelampiasin maen bola. Ada sekolahan yang nyediain ekskul sepak bola ini. Kagak punya lapangan yang lebar kagak jadi masalah. Biasanya sekolahan ngasih fsailitas nyewa lapangan buat murid-muridnya ini bisa maen sepak bola di hari Sabtu atawa Minggu. Kalo di sekolahannya kagak ada ekskul ini, murid-murid ini ngambil inisiatif buat patungan ama temen-temen biar bisa maen di lapangan lebar gitu. Sepak bola jadi tempat murid laki-laki ngelepas bosen sekalian olahraga.


Buat supporter nyang masih anarki dipikirin lagi dah kelakuannye. Masa kite kaga mau maju dalem hal sepak bola, padahal kite juga masih berduka ama kasus penonton nyang banyak mati di stadion Kanjuruan. Kite kan maunye hal kaya gitu kaga terulang lagi. Kasian mereka nyang beneran hoby sepak bola malah jadi korban. Apalagi kan korbannye banyak dari anak kecil, siapa tau suatu saat mereka jadi pemaen bola terkenal di Indonesia. Mereka nyamg dateng untuk mendukung malah ulang tinggal nama. Hal kaya gitu kaga usah dah dipiara, mao ampe kapan sikap anarkis dirawatin, kaga ada gunanya juga. Bikin malu iya, ngerugiin orang iya, gimana kite sendiri bisa maju.


Liburan kaga cuman diluar rumah, bise juge kok dilakuin di rumah, Awalnye emang kerasa ngebosenin, soalnye aktivitas sehari-hari cuman di dalem rumah doang atawa di sekitaran buat maen ame temen. Tapinye kalo kite liburan ade banyak kegiatan nyang sebelumnye kagak pernah aye lakuin. Misalnye, nyoba nanem taneman ame ngerapiin halaman di depan rumah kite. Kegiatan ntu aye lakuin bareng bareng enya, abang, mpok terus ame babe juge, aye juge mulain rutin ngerawat tananeman selama liburan. ampe akhirnye, sebelom jadwal masuk sekolah ade salah satu bunga nyang ude mekar. Hati aye rasanye makin kegirangan soalnye ape nyang aye lakuin waktu kite liburan diem dirumah doang atawa mase liburan ngbuahin hasil nyang cantik. Bunga di halaman rumah banyak nyang bermekaran ame bise jadi bikin lebih cakep.


Ayè sampè Bandung pagi-pagi langsung nyari nyarap di Jalan Pajajaran. Di sêkitarnyè adè banyak kulinèr nyang bisè dicobèin, tapi kali êni ayè lagi pèngèn bakso gorèng. Adè salèh atu bakso gorèng nyang ngêlêgènda di mari, namènyè Bakso Gorèng Anugêrah. Têmpatnyè radè ngumpêt di samping GOR. Pas awal, kirèin Bakso Gorèng Anugêrah nyang adè di dêpan GOR, tapi têrnyatè bukan. Bakso gorèng êni punyè namè nyang cukup populèr, apèlagi udèh adè sêjak 1976. Wayah sampè jêm 9, antrèannyè udèh panjang. Mênding datêng pagian biar kagak kênè antrè. Hargènyè sêbêlas rèbu buat atu bakso gorèngnyè. Ukurannyè gêdé-gêdé kok. Sêtêlèh nunggu sêkitar 30 mênitan, akhirnyè pêsênan ayè jadi. Ayè langsung bayar, têrus langsung ngêgarêsnyè di dalêm mobil.


Sejak diresmikan oleh Gubernur DKI Jakarta Anies Baswedan, Tebet Eco Park menjadi ikon baru. Tebet Eco Park menjadi gacoannye masyarakat Jakarta dan wilayah sekitarnye. Taman Tebet Eco Park adalah Ruang Terbuka Hijau yang beradanye di Kota Jakarta. Tebet Eco Park adalah sebuah taman yang dilengkapinye dengan fasilitas lengkap dan dipenuhi pepohonan rimbun bisa menjadikannye tempat piknik keluarga tercinta.Diketahui, saat liburan bersama keluaga tercinta Tebet Eco Park menjadi salah satu tujuannye untuk piknik yang menhadirkan udara sejuk dan segar. Momen piknik dan liburan bersama keluarga di Tebet Eco Park bisa menjadi momen yang berbeda. Selain lingkungannye yang ramah anak-anak, Tebet Eco Park juga menyambut para pengunjung dengan aman dan nyaman. Sehingga ntu taman jadi bejibun orang yang demen maen ke ntu tempat, sambil ngeganyem dan ngeloneng bareng keluarga, atau teman.


Dalam proses upacara kematian Ngaben dalam agama Hindu, ntu prosesi puncaknye dari prosesi Ngaben adalah Ngeseng Sawa, ya ntu pembakarannye ntu jenazah yang dilakukannye biasanye ada yang di pantai atau di setra atau kuburan. Jenazah yang akan dibakar diletakkan di dalam sebuah replika lembu yang disebut Petulangan. Petulangan adalah tempat membakar jenazah yang berfungsi sebagai pengantar roh ke alam roh sesuai dengan hasil perbuatannye di dunia menurut ajarannye agama Hindu. Usai jasad dibakar, dilakukannye upacara Nuduk Galih, dimane para keluarganye mengumpulkannye aneka sisa-sisa tulang (abu) jenazah setelah proses pembakarannye. Prosesi terakhir adalah Nganyut, yaitu menghanyutkannye abu jenazah ke laut, sebagai simbolis pengembalian unsur air dan bersatunye kembali sang jiwa dengan alam.


Wayah êni duniè, têrmasup Indonèsia, masupin èra 5G. Awal 2000-an, pêrisèt mulè ngêrasèin 3G amè bahkan 4G kagak bakal ngêdukung tèknologi tèlèkomunikasi masa dêpan. Mangkè, mulèlah dipikirin pêngêmbangan jaringan 5G dêngan konèksi nyang jauh lêbih gancang. Padè 2012, studi 5G udèh dilakuin di nêgarè kayak Jêpang, Amèrika Sêrikat, amè Inggris. Padè 2014, pêrusahèan kayak Samsung amè Huawèi ngêmulè risèt 5G. Ampè akhirnyè padè 2017, sêbanyak 77 opêrator di 49 nêgarè udèh ngêlakuin pêrcobèan jaringan génêrasi baru êni. Bêlanjut sêtaun kêmudian, bêbêrapè nêgarè mulè ngêluncurin jaringan 5G sêcarè têrbatês di lokasi têrtêntu. Korèa Sêlatan gè ngêluncurin pêrcobèan 5G padè Olimpiadê Musim Dingin 2018. Akhirnyè, Nêgêri Ginsèng êni ngêjadi nyang pêrtamè ngomèrsialin 5G padè 2019.


Surat Al-Kahfi nyêritèin têntang kisèh ashabulkahfi atau parè pênghuni goa. Ashabulkahfi adalah kisèh tujuh pêmudè barêng sêèkor anjing nyang molor sêlamè 309 taun di dalêm goa. Tujuh pêmudè bêriman ntu bêrasal dari nêgêri Afsus. Sêmulè nêgêri ntu bêrisi orang-orang nyang bêriman kêpadè Allah, tapi datênglah Rajè Diqyanu nyang nyêmbah bêrhalè. Rajè Diqyanu mintè rakyat buat kagak nyêmbah Allah. Kalo kagak, mêrèka bakal disèksa. Rakyat kêpaksè nurutin pêrèntah ntu karna ngêri. Tapi, adè tujuh pêmudè nyang nolak nyêmbah bêrhalè, bahkan ngutarèinnyè di dêpan Rajè Diqyanu. Kêtujuh pêmudè êni kêmudian diudag buat disèksa. Mêreka mèrad ampè kê pêgunungan Nikhayus dan ngumpêt di dalêm goa. Di dalêm goa, parè pêmudè amè anjing ntu molor. Mêrèka baru bangun 309 taun kêmudian.


Pulang sekolah tuh biasanye aye kaga ngapa2in, paling rebaan doang ama nonton youtube dah tuh. Nah biasenye aye tuh suka nontonin vlog artis-artis, kebeneran banyak artis-artis nyang lagi pada nyobain tuh liburan dikapal pesiar. Enak bener ye jadi orang nyang banyak duit, kalo lagi ade rekreasi baru udeh tinggal jalan bae kaga pake nyang namanya nabung kaya orang macem kite. Aye lirain mah liburan di kapal pesiar tuh tibang naek kapal doang gitu, teryata kaga cuma itu di dalem kapal feri ada banyak kegiatan nyang bisa kite lakuin kalo kite nginep dihotel. Kalo naek kapal Feri kite kaga cuma sehari dua hari tapi bisa ampe dua hari tiga malem bener-bener kaya kita dihotel cuma bedanye kita diajak keliling laut.


Kemarenan ngobrol bareng tetangga emak-emak. Ampir semua dumelannya percis. Menurut emak-emak yang di rumah, laki yang kerja di kantor itu enak. Bini di rumah aja itu bawaannya empet. Soalnya, kalo di rumah aja yang di liat itu-itu aja. Pemandangannya sama aja, kalo kagak Kasur ya lemari. Jadinya, emak-emak sering banget dengki ama lakinya yang kalo pulang gawe atawa lagi libur kerjaannya cuman rebahan aja di kamar. Bini yang saban ari di rumah mulu, kalo libur itu pengennya keluar rumah jalan-jalan. Nah, laki yang saban hari berangkat ke kantor, maunya kalo libur di rumah aja cuman ngerjain hobi. Kalo diomongin, sebenernya laki capek gara-gara kena macet di jalan. Kalo bini, capek gara-gara jenuh kagak ada pemandangan apa-apa selaen kerjaan rumah yang kagak abis-abis.


Abis ngebayangin aer infused water, kali ini kita ngebayangin lagi minuman yang seger. Kali ini jajanan di abang-abang, namanya es podeng. Es ini biasa dijual abang-abang gerobak yang mangkal dari siang ampe sore, kadang ampe malem. Kebetulan pas siang rasanya nyelekep banget. Nyoba beli, terus nanya ke abang-abangnya harga satu gelas es podeng itu. Harganya sepuluh rebu. Langsung minta bikinin segelas. Abangnya langsung ambil gelas. Dia ciduk satu cepol es, kayak es krim gitu warna putih agak krem disadur coklat. Abis itu, dia serok potongan-potongan ager warna merah muda ama kacang tanah. Dia sendok ketan item pake tesi kecit. Terus, dia korek alpuket yang masih ijo seger, ama dia potong-potong roti. Pas semua bahan udah dimasukkin ke gelas, dia tuangin susu bendera atawa susu kentel manis di atas. Es podeng yang warni-warni udah jadi.


Tukang daging adalah orang nyang gawènyè nyêmbêlèh hewan, ngulitin, ngêluarin organ, ngêrêsikin daging, amè ngêjual daging. Adè duè carè buat ngêjadi tukang daging, di antarenyè adalah liwat program magang pormal amè liwat pêlatihan di têmpat gawè. Program magang pormal êni urup buat orang nyang pèngèn ngêjar gawèan tukang daging dalêm jangka panjang, misalnyè buat bukè toko dèwèk atau bêgawè di têmpat bêgèngsi kayak hotèl bêbintang. Kalo pêlatihan di têmpat gawè êni urupnyè buat orang nyang sêkadar tibang pèngèn bêgawè. Jadi, sêorang tukang daging bisè bêgawè di pasar swalayan, toko grosir, toko daging, pasar ikan, rumèh jagal, atau bisè jugè wirèswastè.


Bel balik sekola ude bebunyi aje, balik sekolah biasanye ane jajan siomay abang-abang nyang mangkalnye ga jauh dari sekolah ane, namanye bang boim, bang boim ude jadi langganan ane dari jaman sekolah tk. dia juge mangkalnye ga berubah dari dulu. masih netep dideket masjid. katanye ude kerasan mangkal distu, tempatnye adem, ade tempat istirahatnye, terus nyang beli rame, siomay bang boim ni enak banget, berasa banget rasa ikannye. khasnye jualan siomay bang boim tu gerobak jualannye warna merah muda terus make payung warna pink juga, pokoknye bang boim terbaik dah, dan siomaynye jadi favorit ane banget, belom ade nyang nandingin sampe sekarang.


Paus Fransiskus adalah pêmimpin gêrèja Katolik sêkaligus kêpalè nêgarè Vatikan. Lahir dêngan namè Jorge Mario Bergoglio, diè dalah imam Yèsuit pêrtamè nyang kêpilih sêbagè paus. Fransiskus mêrupakan paus kê-266. Diè kêpilih sêbagè paus padè Konklaf Kêpausan 13 Marêt 2013, ngêgantiin Paus Bènèdiktus XVI nyang ngundurin diri. Wayah ngêjabat sêbagè kardinal, Fransiskus dikênal sêbagè pêmukè agamè nyang bêpandangan konsêrpatip, tapi punyè jiwa sosial nyang tinggi. Diè sêring ngêkritisin masalèh pêrbèdaan kêlas sosial dan dikênal punyè hubungan cukup baèk amè pêmukè agamè dari bêbêrapè agamè gêdé di duniè. Fransiskus jugè nêrapin gayè idup sêdêrhanè. Diè milih tinggal di apartêmèn kêcit dan nolak tinggal di kêdiêman rêsmi kêuskupan.


Awal masuk Titoti yang rame, saya ama abang ngeliatnya tetep nyaman aja. Soalnya, yang ada di sono emang dateng buat makan aja, kagak berlama-lama di situ. Jadi, kagak ada kerubunan orang yang banyak buat antri lama-lama. Palingan di bagian kasir, sih. Itu juga antriannya buat bayar, jadi kagak terlalu lama. Selaen itu juga, orang-orang resto cuma nyediain tivi yang disetel kagak terlalu keras suaranya. Jadi, makin bikin nyaman aja. Saya pernah dateng ke salah satu cabang Titoti di Tangerang. Enaknya di situ, tempatnya lebih luas, ada tempat lesehannya juga. Jadi, saya bisa selonjoran dan ngerasa santai makannya. Sayangnya, pegawenya nyetel musik dangdut suaranya dikencengin. Yang bikin tambah kagak nyaman, spekernya itu ditaro di bagian tempat lesehan. Kuping makin berasa pengeng. Makan juga jadi kurang nikmat, mau buru-buru aja rasanya


Doel lagi kedemenan bangat ngikut tren nyang ade di tipi-tipi. Anak mude jaman karang lagi seringnye olahrage di rume, ngikutin tutorial di YouTube. Doel juge kagak pengen kalah! Makanye, enih die lagi ngerengek ke Enyak, menta dibeliin matras yoga. Enyak heran bener ame kelakuan anak lanangnye. Ape lagi, sih, enih? Tanya Enyak. Doel semanget ngejelasin soal mastras yoga. Bentukannye mirip karpet empuk, tapi ukurannye ramping. Istilahnye ukuran personal gonoh. Katanye, kudu bangat dibeli buat ngedukung kesehatan ame kebugaran badan Doel. Fungsinye buat jadi alas kalo Doel yoga, bari ngikut pideo di YouTube. Kagak bakal dipake grasak-grusuk, janji Doel, soalnye yoganye paling pose betapa, child pose, cobra pose, ame pose-pose dasar aje.


Untung ruginye orang jualan sebenernya tergantung ama pengeluaran kite. Sebanyak apa pun keuntungan nyang kite dapet kalo emang kite kaga bisa ngelola pasti bakalan rugi. Sepupu aye sendiri contohnye, die jualan buah karna kan ada lahan buat nanemnya. Kebeneran lahan juga kaga pake nyewa trus karyawan juga kaga punya. Tapi setiap dagang tuh kaga pernah ad hasilnya, bilangnye tuh rugi mulu. Sebenernya sih bukan dagangan die nyang kaga laku, tapi gaya idupnye. Masa tiap keuntungan hasil jualan buah tuh selalu dipake buat maen judi. Kalo gitu caranye gimana kaga rugi tuh jualan, emang juga kaga keluar modal gede tapi tiap mao ngeluarin modal selalu minta ama Enyaknye.


Saya share sedikit pengalaman saya merayakan lebaran di dua lingkungan berbeda. Lebaran di lingkungan A, Materialisnya sangat terasa. Kebiasaan baik di bulan ramadhan hilang. Secara keimanan hampir tidak ada perubahan. 10 hari terakhir Ramadhan di sibukan dengan belanja pakaian. Pertengahan Ramadhan di isi dengan agenda bukber yang melalaikan shalat. Spirit ramadhan hanya terasa di awal. Lebaran di lingkungan B, Merayakan lebaran rasanya campur aduk. Antara senang tapi juga sedih. Paham betul makna lebaran itu apa? tujuannya seperti apa? Pelaksanaannya bagaimana, Sedih lantaran Ramdhan telah berlalu, waktu terasa singkat. Apa yang telah diusahakan selama Ramadhan untuk menggapai ridho-NYA seperti kurang. Padahal persiapannya dari sebelum ramadhan.Awal Ramadhan sudah punya agenda. 24 jam biar balance antara dunia dan akhirat itu gimana? Kebiasaan baik apa yang mau ditambah? Targetnya apa? Sebisa mungkin, usai ramadhan hadir sebagai pribadi yang lebih baik.


Aye tuh demen tuh kalo jalan-jalan sendiri ke tempat nyang sepi gitu, karna aye tipe nyang kaga mao ketauan kalo lagi sedih atau stres. Jadi kalo lagi stres mending kabur ke tempat nyang sunyi, sepi, tenang. Nah karna itu ampe detik ini aye kaga resep tuh nonton konser atau ke tempat rame nyang desek-desekan. Rasanye tuh aye malah makin stres karna kaga bisa lebih tenang berisik tuh bikin aye makin ruet. Kadang aye ngerasa apa aye tuh orangnye tertutup gitu, tapi kalo dibilang intovert kaga aye masih demen ngump trus nongkrong ama temen-temen, paling demen ama ngobrol kalo udeh ngobrol lupa diri.


Pêrnèh kagak êlu padè kêlimpungan mao diapèin sisè sayur atau sayur nyang udèh ampir layu di kulkas? Daripadè bêli kaldu instan, sisè sayur êni bisè digunèin buat bikin kaldu nyang sêdêp. Simpên sisè sayuran nyang adè, misal kulit bawang bombai, kulit kêntang, ujung bortol, amè laènnyè. Prosès masaknyè jugè gampang. Abis sisè sayuran dikumbah rêsik, masupin sêmuè bahan kê panci bêrisi aèr. Rêbus amè api kêcit sêkitar 30 mênit ampè ngêdidih. Kalo udèh matêng, angkat, amè saring kaldunyè. Antêpin ampè dingin dulu. Kalo udèh dingin, taro di wadèh kêtutup, têrus masupin kê plisêr. Kaldu êni bisè dipakè buat bêrbagè kêpêrluan masakan ampè sêbulan. Wajib dicobè buat ngurangin sampah!


Siaran tipi analog dibêrêntiin sêcarè nasional amè Kêmêntêrian Komunikasi dan Inpormatika mulè 2 Nopèmbêr 2022 dan bêralih kê siaran tipi digital. Ingêt, yè, tipi analog ntu bêrupè sistim siaran, bukan bêntuk pêrangkat tipi. Banyak nyang salèh dugè bahwa tipi analog mêrupakan tipi tabung amè bêpikir kudu ngêbêli tipi baru modèl tipi pintêr nyang lêbih ramping, bukan kayak ntu maksudnyè. Sinyal tipi analog ditransmisiin ngêgunèin sinyal radio gêlombang AM pêranti pidio amè gêlombang FM pêranti audionyè. Adè gè tipi digital nêrimè transmisi sinyal dalêm pormat bit atau datè inpormasi kayak di dalêm cakram CD, DVD, amè Blu-ray. Sêmuè datè warnè, gambar, amè suarè diangkut bêbarêngan.


Udah dapet tempat yang nyaman, langsung pesen perhatiin menu. Makanan yang disediain ada sop ama sate kambing, sop iga sapi, nasi goreng, emi goring, ama nasi kebuli kambing. Minumannya ada aer putih, teh manis yang anget ama dingin, teh anta yang dingin ama anget, es jeruk, es jus, ama es jeruk lemon. Kita mesen makanannya nasi kebuli, sop kambing, ama nasi goreng. Nasi kebulinya keliatan enak banget, gugah selera. Warna nasinya coklat, ada potongan daging kambing, di atasnya diaurin bawang goreng, di pinggirnya ditaroin acar ama cabe ijo. Buat sop kambing, di mangkoknya banyak ditaroin daging kambing, bukan cuman tulang. Minumannya, kita pesen es jeruk lemon yang seger banget, soalnya lemonnya asli, kagak banyak pake gula, ama potongan lemonnya yang tebel banget. Beuh, rasa kecutnya seger banget.


Elu pernah atau bahkan sering ngerasa stres atau tertekan gitu? Entah karena urusan rumah, sekolah, kuliah, ataupun kerjaan. Aye pernah stres karena urusan kuliah. Nah cara aye nanganin stresnye aye entu dengan berolahraga ringan yang gampang dilakuin, ya entu jalan santai di sekitar rumah. Nah katenye, olahraga entu emang banyak manfaatnye, mulai dari ngasih manfaat yang mantep buat kesehatan fisik ataupun kesehatan mental. Soalnye, olahraga entu katenye bisa micu pelepasan hormon endorfin. Kagak cuma entu, olahraga juga bisa ningkatin dopamin dan serotonin. Nah, olahraga yang bisa ngusir stres entu macem-macem dan bahkan ade olahraga ringan yang gampang dilakuin, misalnye yoga, jalan santai ataupun cepet, dan laennye. Jadi kalo elu ngerasa stres atau tertekan gitu, elu bisa mulai cari tau ape aje olahraga ringan yang gampang dilakuin ye.


Udarè nyang asri udèh sulit didapêtin. Kini banyak lahan disulap ngêjadi pabrik, pêrtokoan, hotèl, pusat kulinèr, êmol, amè instansi laènnyè. Ijonyè sawah mangkin ngilang. Udarè nyang sêgêr digantiin dêngan asêp kêndarèan amè limbah pêrusahèan. Di dèsa, ijo pêpu'unan masing gampang dijumpain, apèlagi wayah pagi ari. Êmbun nètès di sono-sini, êmbusan napas kêrasè sêgêr karna udarè nyang asri. Tanpè sadar, êni bisè ngêjè antêng diri dèwèk. Di daèrah pêdèsaan, masing banyak lahan nyang bêlon diolah sêrtè banyaknyè tanêman-tanêman ijo nyang bisè ngêjè udarè sêgêr. Ditambèh lagi, masing banyak utan nyang pênuh pu'un-pu'un rindang di pêdèsaan. Karna ntu, kalo êlu ngêrinduin udarè nyang sêgêr jauh dari kêbisingan, sigrah kêmbali kê dèsa atau ambil kêputusan buat tinggal di sono.


Elu tau “junk food” kan ye? Kagak, bukannye makanan sampah, tapi makanan cepet saji atau fast food. Nah sekarang-sekarang entu, junk food makin banyak. Junk food entu beragam bener, misalnye pizza, burger, ayam goreng, kentang goreng, donat, kue, dan laen-laennye. Junk food entu biasanye ngandung lemak jenuh, yang katenye kalo dimakan keseringan dan kebanyakan bisa bikin berbagai resiko obesitas dan gangu kesehatan. Selaen entu, kalo gula yang ada di junk food terlalu banyak, katenye bisa bikin gigi rusak dan nyebabin penyakit diabetes. Selaen obsesitas dan diabetes, ganguan kesehatan yang disebabin junk food lainnya entu ada penyakit jantung, kanker, tekanan darah tinggi, ginjal, organ hati, dan laennye. Intinye mah, kagak boleh deh keseringan makan junk food karena bahaya bener buat kesehatan.


Di tempat ini, semua tempat ibadah dengan agama yang berbeda, saling berdekatan. Tapi tidak pernah ada keributan atau kerusuhan tentang agama yang terjadi disini. Semua yang lahir di kampung sawah sudah tahu betul tentang toleransi nyata yang berlaku disini. Mulai dari turut mengucapkan hari raya kepada yang berbeda keyakinan, serta kebiasaan membagikan rantang kepada para tetangga yang tidak ikut merayakan hari raya, sudah menjadi kebiasaan dari tahun ke tahun. Semua terlihat sangat damai di kampung sawah. Saat hari raya natal atau paskah, masjid disini bersedia meminjamkan lahannya untuk diubah menjadi tempat parkir. Begitu juga sebaliknya saat hari raya lebaran. Kami yang bukan beragama muslim pun turut melakukan silaturahmi dan meminta maaf kepada umat muslim. Jadi saya sudah merasakan langsung kerukunan umat beragama disini, dan saya sangat berharap kampung sawah ini bisa menjadi contoh baik bertoleransi untuk semua orang. Oleh lantaran itu kita sebagai umat bergama harus saling menghargai dan jauhkan sikap egois yang akan memecah belah.


Makanan nyang sehat ntu makanan nyang dipenuhin secara utuh, harus ada kandungan karbohidrat, protein, mineral, vitamin ame lemak nyang alus buat badan kite, nyang biasa kite sebut 4 sehat 5 sempurna, Nah ntu makanan sehat bise kite dapetin dari sayur sayuran terutama sayuran hijau, kalo dari buah bisa apel nyang ngandung vitamin c ame anti oksidan tinggi, jeruk, alpukat juge bagus soalnye ngandung lemak baik, pisang buat sumber kalium nah bahan satu lagi nyang ngandung vitamin c ame anti oksidan ntu dari strawberry. terusannye kalo dari protein ame lemak ada daging, daging nyang bagus daging nyang kaga ade lemak kalo buat kandungan daging sapi ngandung bejibun ame nyang namenye protein ame zat besi,  terus kalo dari sumber protein ade telur, kacang-kacangan ame biji-bijian sumber mineralnye, kalo nyang ngandung asam lemak, yodium dan omega ade dari ikan laut ame juge pelengkapep nyang terakhir ntu ade susu, susu tu ngandung mineral ame protein hewani ame nyang ga kalah penting susu ngandung kalsium nyang cakep bangat buat tulang kite.


Waktu luang merupakan momennye yang tepat untuk menata rumah idaman kite. Setelah kite sibuk bekerja dan hampir kaga punya waktu untuk menata rumah kite, maka ntu die ketika kite punya waktu luang bisa dimanfaatkan untuk menata situasi rumah. Mulailah terlebih dahulunye dari membersihkannye halamannye depan rumah agar terlihat lebih rapih dan tidak menganggu kebersihan lingkungan sekitarnye. Selain ntu, halaman rumahnye yang tertata bersih juga akan mengurangi kelembapan yang bisa membuat udaranye menjadi lebih kotor dan tidak nyaman. Lanjut dah abis ntu, dengan mulai menata bagian dalam rumah. Rapihin deh tuh yang berantakkan, dan aye sisihin barang-barang yang kaga bakal di pake lagi. Kalo ada barang yang masih cakep, tapi aye jarang pake biasanye aye kasih dah ke keluarga atau siape yang butuhin.


Sesekali kalo pas lagi ade waktu luang harud banget nginep di hotel buat bersantai istirahat, agar badan yang udeh capek banget bisa seger banget liat pemandangan dan istirahat dari hiruk pikuk, apelagi kalo suasananye ajib banget dah bikin nyaman rasanye, sesaat stress juga jadi ilang, dan setelah berlibur badan kembali fresh lagi dan bisa aktivitas lagi kaya biasanye. Selain nginep di penginepan, bisa juga cobain piknik di pantai, misalnye ni pergi dah tuh ke Ancol jangan lupa bekel ganyeman seabrek biar ajib ngegaresnye. Perginye pagi-pagi biar kaga terlalu kepanasan, udeh gitu kan matahari pagi bagus buat badan kite, bekel nasi uduk sama cemilan lainnye buat ngegares barenf keluarga. Bawa kopi dan teh juga tentunye buat angetin badan abis ngegares sungguh seru banget dah, abis ntu poto-poto, main pasir pantainye, main airnye. Pulang ke rumah badan rasanye capek, terus tidur rasanye ajib banget pules, dan bangun lagi badan udeh seger lagi rasanye.


Bocah sekolah jaman sekarang ude kaya jaman kite dulu, nyang kalo pagi-pagi emak kite ude heboh sama ompreng kite, masak nasi subuh langsung di kipasin smpe cepet dingin terus ceplokin telor buat bekel ke sekolah, sebenernye bawa bekel makanan dari rumah bagus banget buat bocah kite, kenape? soalnye kalo bawa makanan dari rumah bocah jadi ga jajan sembrangan klo di selolaha, apelagi di sekolah jajanannye kaga jauh dari micin, biang gula, terus apelagi debunye kaga bisa diprediksi kebersihannye, ame nyang paling penting kenape bagusnye bawa bekel dari rumah ntu biar emak-emaknye jadi kreatif buat masak tiap hari. emaknye pinter ngolah makanan, bocahnye sehat makan olahan emaknye


Biarawati adalah sêorang wadon nyang sêcarè sukarèla ngêninggalin kêidupan duniawi dan ngêpokusin idupnyè buat kêidupan agamè di biara. Adè bêbêrapè tahapan nyang kudu dilaluin amè mêrèka nyang mao jadi biarawati, yakni: 1. Aspiran, tahapan êni dipakè buat parè pêmbinè buat ngêliat kêsêriusan aspiran. 2. Postulan, pasê pêralihan amè pêrkênalan bagi calon supayè bisè bêrorièntasi amè ngênal kêidupan ngêbiara. 3. Novisiat, yakni tahapan buat ngolah kêidupan rohani, ngêmurniin motipasi panggilan, ngênal ordo lêbih dêkat, ngenal khazanah imam gêrèja, kaul-kaul rèligius, sêrtè praktik-praktik têrpuji sêbagè rèligius. 4. Yuniorat, sustêr mulè kuliah èlmu-èlmu khusus dan bêkaryè. 5. Kaul kêkal amè pêmbinèan lanjutan, yakni sustêr udèh jadi anggotè ordo sêcarè rêsmi dan idup sêcarè utuh sêbagè sustêr.


Rekreasi ke laut ama keluarga bukan cuma semata-mata kite ngelepas jenuh. Air laut teryate banyak manfaatnye, menurut penelitian aer laut tuh punye komposisi kelarutan mineral dan ion nyang mirip komposisi plasma darah manusia. Aer laut punya kandungan 3,5 persen garam ato natrium klorida, dengan kata laen buat satu liter aer laut punye 35 gram garam, ama sebagian kecil dari magnesium, sulfat, ama kalsium. Kandunga. aer laut nyang punya kandungan mineral esensial juga nergune untuk berbagai proses metabolik ama fungsi kerja sel dalem tubuh seperti magnesium, potasium, ama kalsium sulfat. Kalo dirasa-rasa aer laut pan emang asin ye, juga kalo berenang tuh bikin mata pedih tapi apa salahnye kite coba berenang karna manfaatnye juga banyak.


Dalem ngebangunnye masjid teryata kaga boleh tuh sembarang, mesti ngikutin aturan-aturan nyang jelas. Pertama tuh kalo mau bangun musala mesti dikasih jarak tertentu ama letak kkte mau bangun masjid. Kedua, kalo mau bangun tempat ibadah tuh ada aturan luas bangunannye, kaga boleh kurang dari 500 meter tanah nyang dipakenye. Nah kedua,syaratnye mesti ada daftar nama ama KTP nyang gunain rumah ibadah paling dikit 90 orang dah. Punya dukungan dari warga setempat paling dikit 60 orang lah, tapi udeh di sahin ye ama lurah setempat. Ketiga, mesti punya tuh surat rekomendasi tulis dari Kepala Kantor Departemen Agama kota. Keempat, ade juga tuh surat rekomendasi yang ditulis forum kerukunan umat beragama dari kota.


Dari definisi kewirausahaan, elu bisa paham kalo konsep kewirausahaan entu sebagai proses mulai dan jalanin usaha atau bisnis. Aktivitas bisnis yang dilakuin selanjutnye berubah jadi kewirausahaan. Kata “entrepreneurship” asalnye dari kata Perancis Entrepreneur, yang artinye petualang, pencipta, dan pengusaha. Kagak jarang, wirausaha juga dikate sebagai wiraswasta soalnye beberape ahli berpendapat kalo sebenarnye kagak ade perbedaan yang signifikan dalam pengertiannye. Padahal pade KBBI, entu kedua pengertian punya definisi yang sama. Tapi, ade orang yang nganggep kalo wiraswasta dan wirausaha entu dua hal yang beda. Wirausahawan bisa percaya diri punya usaha atau bisnis sendiri, sedangkan wiraswasta juga kadang bisa dilakuin dengan kerja buat orang lain. Penggunaan kedua entu definisi sering tumpang tindih. Disimpulin kalo perbedaan wirausaha dan kewirausahaan entu ade pade sikap mental atau bentuk usaha.


Turunnyè surat Al-'Ashr salèh atunyè disêbabin karna kêbiasamèan dari masarakat Arab. Orang Arab jahiliah biasè jonjon wayah Ashar.
Di sorè ari, mêrèka duduk amè kongko-kongko ngêbicarèin bêrbagè hal dalêm kêidupan sêari-ari. Mêrèka kongko amè bêcandè ampè saling nyinggung dan akhirnyè têrjadi pêrsêlisihan amè pêrmusuhan. Mêrèka jugè ngutuk wayah ashar. Mangkè Allah nurunin surat êni buat ngasih pêringêtan bahwa bukan wayah ashar nyang salèh, tapi mêrèka. Manusiè bakal bêradè dalam kêrugian sêlamè kagak mênuhin êmpat kritèria dalêm surat êni. Al-'Ashr bêrisi pênêgêsan bahwa sêmuè orang bakal ngêrugi, kêcuali orang-orang nyang bêriman amè bêramal salèh sêrtè saling nasèhatin supayè nêtêpin kêbênêran amè kêsabaran.


Sebenenrye kalo kite mau kondisi badan kite nih gerakannye sesuai ama gerak seluruh badan ya kite jangan ngelakuin 1 jenis olahraga aja. Kaya aye demen oalahraga futsal, jadi demennye berkutat aje ama olahraga futsal. Pilih beberapa cabang olahraga nyang bisa gerakin semua badan. Ada gerakan di bagian tangan, ikutin olahraga nyang paling banyak di bagian tangan. Ya dilanjutin semua ke bagian badan nyang mesti gerak. Biar maksimal juga hasilnye, kaya di bagian kaki juga, bagaian perut trus bagian-bagian nyang jadi fokus utama dah. Kan cabang olahraga uga banyak macem a bentuk gerakan, nah karna ntu fokusnye juga beda-beda ke tiap titik.


Nabi Nuh tidak lantas putus asa melihat kaumnye yang membangkang, sampai istri dan anaknye juga pade kaga mau mengikutinye tapi, Nabi Nuh tetap sabar. Nabi Nuh pun terus berdoa kepada Allah agar azab Allah tidak datang kepada mereka. Hal ntu tertulis dalam surah Yunus ayat 71. "Dan bacakanlah kepada mereka berita penting (tentang) Nuh ketika (dia) berkata kepada kaumnya, ‘Wahai kaumku! Jika terasa berat bagimu aku tinggal (bersamamu) dan peringatanku dengan ayat-ayat Allah, maka kepada Allah aku bertawakal. Karena itu bulatkanlah keputusanmu dan kumpulkanlah sekutu-sekutumu (untuk membinasakanku), dan janganlah keputusanmu itu dirahasiakan. Kemudian bertindaklah terhadap diriku, dan janganlah kamu tunda lagi.” (QS. Yunus: 71). Namun, apa yang disampaikan Nabi Nuh ntu tidak diindahkan. Umatnye pun tetap membangkangnye dan kaga mau menerima ajarannye. Maka Allah pun memerintahkan kepada Nuh untuk membuat bahtera, sehingga Nabi Nuh, para hewan, dan para pengikut Nabi Nuh menaiki kapal atau bahtera tersebut untuk selamat dari air bah.


Kerja di kantor tuh emang susah-susah gampang, awal-awal kerja tuh kite harus paham dulu tuh situasinye. Kite jangan terlalu menggurui juga harus paham ama lingkungan kerja, ya manut aja sama dah ama atasan. Tapi juga jangan ikutin budaya nyang kaga bener. Kaga usah juga terlalu terbuka ama temen kerja kalo baru kenal karna kan kite kaga tau lingkungan kerja kaya gimana. Kaga semua nyang diajarin ama senior juga harus dipilih-pilih juga, kaga semua tuh nyang diajarin juga bener. Kalo pun kite diterima dengan bae ama lingkungan kerja, ya harus tau diri juga ama senior bertemannye juga jangan kurang ajar, takutnye malah salah persepsi kan.


Masih kerjadian nyang sama temen aye nyang namanye Rara nyang punya sakit asma. Badannye si emang rada kecil, jadi kalo pas tanding futsal maen adu body ya kalah. Kejadiannye tuh bukan pas pertandingan, tapi lagi latihan bareng ama sekolah laen. Nah, pas itu lawan kite tuh ada nyang badannye gede. Sialnye si Rara pas itu beradu ama dia, trus si Rara jatoh dan kakinye keseleo dah. Abis itu, permaenan kite berentiin, minta tolong ama bocah futsal lakik buat nawa si Rara ini ke tukang urut, kebeneran udeh ada langganan jadi kaga terlalu khawatir. Ya akhirnye sekitar 2 mingguan di Rara kaga bisa ikut latian futsal ama kite.


Kebiasaan jarang bergerak atau berolahraga bisa membuat kite mudah sakit karena daya tahan tubuh melemah. Jika kite merasa tidak punya cukup waktu untuk berolahraga, kite bisa menjadikan jalan santai sebagai rutinitas harian. Cobalah untuk menyempatkan diri untuk menggerakan tubuh dengan santai, misalnye saat pagi sebelum memulai aktivitas atau sore hari setelah pulang bekerja, setidaknya selama 30 menit. Saat kite berolahraga dan berjalan santai, tubuh akan menghasilkan hormon endorfin yang dapat mengatasi stres secara alami. Kaga hanya ntu aje, olahraga bisa juga mengelola stres kite jadi mood kite bisa bagus karena olahraga, dengan pilihan jalan santai juga bisa memperbaiki suasana hati, mengurangi rasa cemas dan depresi, serta membuat tidur lebih nyenyak. Agar lebih menyenangkan, kite juga bisa berjalan santai sambil mendengarkan musik atau lagu favorit kite, atau kite ajak keluarga kite jadi enak. Tentunye selain olagraga kite juga kudu mesti ngejaga konsumsi ganyeman kite sehari-hari.


Emang kaga salah sih ngadi semangat ama bocah nyang masih pada kecil. Soalnye kalo didukung, disemangatin, ama diarahin die tuh pasti bisa ngejar mimpinye. Asalkan jangan ada paksaan, kalo dipaksa tuh anak tuh kaga bakalan beres. Anak nyang dipaksa tuh, bisa pas gedenya die jadi ngebangkang. Kadang pan orang tua berpendapat kalo die tuh mao mgasih nyang terbaik buat anaknye, tapi teryata nyang buat kite bae, belom tentu juga bae buat anak kite. Kalo kite liat anak-anak nyang pada nurut trus pada berhasil ama cita-citanye tuh mereka kaga pada berjuang sendiri, emang kuncinye di anak tapi banyak faktor juga nyang dukung.


Nenek aye tuh sering mesen ke aye kalo punya apa-apa tuh bagi dulu tetangga walaupun cuma dikit. Kalo kite bagi-bagi apa nyang kite punya nanti hasilnye bakalan berkali-kali lipet hasilnye. Soalnye aye ngeliat ama mata kepala aye sendiri pas Nenek aye kaga dibagi buahan ama Ncang aye tuh poon langsung berenti bebuah. Akhirnye Nenek aye nanem sendiri tuh poon maangga, pas baru bebuah tuh anak-anak ama tetangganye dibagiin biar pada nyobain. Eh teryata besokannye tuh poon bebuah ampe sekean-keanan. Pertama bebuah cuma berapa tangkle, eh musim berikutnye bisa dapet bekarung-karung. Ya itu namanye rejeki kalo kite makin berbagi makin banyam rejeki nyang kite dapetin.


Buat warga Tangerang nyang pade bingung nyari hiburan buat Sabtu Minggu, ade nih wahana baru di Tangerang yang kagak kalah ama Dufan yang ade di Jakarte. Biar kata ade di pinggiran, tapi wahananye boleh diadu. Pokoknye serba kumplit permainannye, kurang lebih ade 30 wahana bermain di sini. Name tempatnye World of Wonders. Tempat makan juga kumplit, jadi mau ngapa-ngapain pastinye gampil dong. Eni wisata juga letaknye ade di dalem kawasan kota terpadu, jadi kalo lu pade tinggal di Biz Home Citra Raya, lu cuma butuh waktu 6 menit doang. Mantep bener dah. Udah mane harga tiket bersahabat banget, jadi kagak ada keraguan deh buat promosiin eni tempat kemane-mane.


Bêlakangan êni banyak dikêmbangin gim hèwan piarèan pirtual. Jênis gim êni nyang paling populèr adalah My Talking Tom. Têrus, disusul amè gim My Talking Angela. Kêduè gim êni dikêmbangin amè pêngêmbang nyang samè, yakni Outfit7 Limited. Dalêm pêrmaènan êni, pêmaèn bisè ngajak hèwan piarèan bêrmaèn amè ngêlakuin banyak kêgiatan laènnyè. Gim My Talking Angela punyè sistim nyang mirip amè gim My Talking Tom. Bêdanyè, di dalêm gim êni pêmaèn bakal mêranin karaktêr kucing bêtinè nyang boto amè imut bêrnamè Angela. Sêlaèn ntu, pêmaèn jugè diajak buat ngêrawat amè ngêdandanin Angela sêsuè kêpèngènan. Jadi, gim êni amat urup buat bocah wadon nyang dêmên ngêrias diri atau dandan. Cobèin dah, rêsêp!


Elu tau kagak, kalo pas elu ngerasa stres atau tertekan, elu bisa nyoba berolahraga buat ngusir stresnye? Kalo dari artikel yang aye baca, entu emang banyak manfaatnye, mulai dari ngasih manfaat yang mantep buat kesehatan fisik bahkan sampe kesehatan mental. Soalnye, olahraga entu katenye bisa micu pelepasan hormon endorfin. Kagak cuma entu, olahraga juga bisa ningkatin dopamin dan serotonin. Nah, elu tau kagak, ape aje olahraga yang bisa ngusir stres? Olahraga yang bisa bantu ngusir atau ngurangin stres entu ade yoga, jalan santai ataupun cepet, tenis, sepak bola, dan laennye. Jadi kalo elu ngerasa stres atau tertekan gitu, elu bisa mulai coba berolahraga ye. Tapi inget, kagak boleh berlebihan dan harus cari tau dulu gimane ngelakuin entu olahraga secara tepat.